Pravoslavni vojni red Vitezova Templara – Uhapsiti sve one koji su podržali komite – Objektivni\nPočetna/Hronika/Pravoslavni vojni red Vitezova Templara – Uhapsiti sve one koji su podržali komite\nPravoslavni vojni red Vitezova Templara – Uhapsiti sve one koji su podržali komite\nUstoličenje mitropolita crnogorsko-primorskog Joanikija srbomrsci su jedva dočekali kako bi se pokazali u pravom svetlu.\nBilo je i za očekivati da će grupice drogiranih komita koji podržavaju Mila Đukanovića ali i sektaša Miraša Dedeića pokušati da spreče ustoličenje i napadnu Srpsku Pravoslavnu Crkvu i pravoslavni narod, ali verujemo da većina ljudi nije očekivala da će podršku divljacima dati i Srbi koji su u Srbiji i od Srba zaradili mnogo i još uvek zarađuju.\nPa tako je nekakav novinar, Slaviša Lekić, ismevao dolazak patrijarha i mitropolita na Cetinje. Ovaj novinar zaposlen je na stranoj televiziji N1 čiju uređivačku politiku sprovode oni koji sebe nazivaju opozicionarima, ali koji rade za strance i protiv Srbije.\nTakođe, nekakav političar, Balša Božović, čija je stranka (DS) član socijalističke internacionale, verovatno ateista, koristeći društvenu mrežu tviter, najavljuje nekakve topove i sukobe, valjda priželjkujući nekakve nove ratove.\nPortal Direktno prenosi tekst hrvatskog medija „jutarnji.hr“ sa naslovom „Padne li Crna Gora, zna se ko je sledeći“ u kojem praktično ismevaju Ustoličenje ali i najavljuju mogući ratni sukob koji bi kasnije bio prenet u Bosnu i Hercegovinu. Šta je poenta pisanja ovakvih tekstova od strane hrvatskih medija, jasno je, ali šta „domaći“ mediji žele da dobiju prenoseći ovakve tekstove, nije baš najjasnije, te bi srpske bezbednosne službe trebalo da ih to pitaju.\nVođa pokreta „Žene u crnom“, Staša Zajović, otišla je korak dalje i pojavila se na Cetinju gde je jasno dala podršku divljacima Mila Đukanovića. I oko ove organizacije bezbednosne službe Republike Srbije trebalo bi da se pozabave, da se vidi ko ih finansira, zašto uživaju podršku Srbije a rade protiv Srbije.\nNenad Čanak, osvedočeni srbomrzac i separatista koji je takođe bio na Cetinju i pružio podršku alkoholisanim i drogiranim divljacima Mila Đukanovića, otišao je najdalje sa svojim ratno-huškačkim stavom. On je krivicu za sukobe prebacio na policiju. Ovaj Srbin (nažalost) nedavno je podržao i akciju u kojoj se građani Srbije iz severne pokrajine pozivaju da se na popisu izjasne kao nepostojeća nacija.\nPravoslavni Vojni Red Vitezova Templara smatra da bi država Srbija trebala da reaguje i da ovim (ne)ljudima oduzme srpsko državljanstvo i protera ih, ali i da zapleni svu njihovu imovinu koju će rasprodati i novac dati za lečenje dece iz Srbije. Najoštrije osuđujemo antisrpsko delovanje i podržaćemo svaki potez pravne države Republike Srbije koji ne sme da izostane.\nStevan Đokić – Pravoslavni vojni red Vitezova Templara


PROMOCIJA NACIONALNOG PROGRAMA ZA PREPOROD SELA SRBIJE: Program je poziv na akciju – Макроекономија\nPROMOCIJA NACIONALNOG PROGRAMA ZA PREPOROD SELA SRBIJE: Program je poziv na akciju\n9. октобра 2020.\t0 Branislav Gulan, Sela Ostavite komentar 613 Pregleda\nProgram je poziv na akciju. Sela Srbije čekaju s punom verom. To je početna platforma da se sa opisivanja krene u promenu stanja na bolјe. Nacionalnim Programom za preporod sela Srbije su obuhvaćeni svi aspekti i mere čijom bi se realizacijom zaustavilo propadanje i podstaklo oživlјavanje srpskog sela i zaštili strateški interesi Srbije, pogotovo u pograničnim i brdsko-planinskim područjima\nU Palati Srbija je svečano promovisan Nacionalni program za preporod sela Srbije. Svečanoj promociji Nacionalnog programa za preporod sela Srbije prisustvovala je predsednica Vlade Republike Srbije Ana Brnabić, predsednik Skupštine Autonomne pokrajine Vojvodine Ištvan Pastor, Episkop sremski gospodin Vasilije, beogradski nadbiskup monsinjor Stanislav Hočevar.\nU promociji su učestvovali kopredsednici Nacionalnog tima za preporod sela Srbije – Milan Krkobabić, ministar zadužen za regionalni razvoji akademik Dragan Škorić, predsednik Akademijskog odbora za selo Srpske akademije nauka i umetnosti, kao i koordinatori Nacionalnog tima za preporod sela, koordinatori i autori stručnih priloga ovog Programa. Skupu su se obratili: prof.dr Milovan Mitrović, urednik Nacionalnog programa za preporod sela Srbije i potpredsednik Akademijskog odbora za selo SANU prof.dr Jonel Subić, koordinator Nacionalnog tima za preporod sela Srbije i direktor Instituta za ekonomiku polјoprivrede, kao i prof.dr. Zoran Keserović, prof.dr Vladimir Goati, Radoš Bajić i Milan Prostran.\nPoruka kopredsednika Nacionalnog tima za preporod sela Srbije Milana Krkobabića sažeta je u posveti s kojom je uručio primerak Nacionalnog programa za preporod sela Srbije premijerki Ani Brnabić: „Ovaj program je poziv na akciju. Sela Srbije čekaju s punom verom.“ „To je početna platforma da se sa opisivanja krene u promenu stanja na bolјe.“ dodao je kopredsednik Krkobabić.\nPredsednica Vlade Republike Srbije Ana Brnabić podržala je rad Nacionalnog tima za preporod sela Srbije i istakla da će Nacionalni program za preporod sela Srbije biti ozbilјno razmatran u definisanju njenog ekspozea kao polazišta za aktivnosti buduće Vlade, dodajući da će novoj Vladi jedan od prioriteta biti podrška razvoju sela i polјoprivrede. „Nalazimo se u pandemiji koja je pokazala koliko je važno da se oslanjamo na sopstvene resurse“, rekla je Brnabić na predstavlјanju Nacionalog programa za preporod sela Srbije. Istakla je da su planirana još veća ulaganja u znanje i nauku koja će biti primenjena u polјoprivrednoj proizvodnji, što uklјučuje i digitalizaciju i širenje interneta, kako bi mladi ostajali na selu.\nAkademik Škorić rekao je da je želјa da se znanjem i naukom rešavaju problemi kako bi se došlo do pozitivnih promena i kako bi srpsko selo bilo ravnopravno sa selima u Zapadnoj Evropi. Akademik je podsetio da je neophodno povećanje budžetskih ulaganja u nauku za koju smatra da bi morala biti bar dva procenta BDP-a kako bi se preko razvoja nauke znanje prenosilo u sela.\nNacionalni tim za preporod sela Srbije čini 78 uglednih javnih ličnosti iz oblasti polјoprivrede, agroekonomije, infrastrukture, zdravstva, kulture, umetnosti, prosvete, sporta. Među njima je 37 univerzitetskih profesora, više šefova katedri, direktora instituta, kao i kulturnih pregalaca – slavnih reditelјa, glumaca, pesnika i muzičara, čiji su koreni na selu. U pisanju Nacionalnog programa za preporod sela Srbije učestvovalo je 45 članova tima.\nNacionalnim Programom za preporod sela Srbije su obuhvaćeni svi aspekti i mere čijom bi se realizacijom zaustavilo propadanje i podstaklo oživlјavanje srpskog sela i zaštili strateški interesi Srbije, pogotovo u pograničnim i brdsko-planinskim područjima.\nProgram za preporod sela Srbije ne zadovolјava se opisom stanja i nabrajanjem problema koji se gomilaju decenijama, već predlaže konkretna rešenja, od kojih neka, ako se primene, mogu imati istorijski značaj i mogu temelјito nabolјe da promene odnos države prema selu, a time i stanje na selu.\nNeke od novih predloženih mera Nacionalnog tima za preporod sela Srbije su i:\n– formiranje državnog Fonda za razvoj seoske infrastrukture,\n– posebni finansijski podsticaji za mlade bračne parove, žene i decu koji žive na selu,\n– ustupanje zemlјišta u državnom vlasništvu, do 50 hektara, na besplatno korišćenje mladim bračnim parovima,\n– dodela kuća pod najpovolјnijim uslovima onima koji žele da dođu da žive na selu i obrađuju zemlјu,\n– smanjenje stope poreza na dodatu vrednost za polјoprivredne zadruge i potpuno oslobađanje većine poreza u pograničnim i brdsko-planinskim područjima.\nPredlaže se i:\n– osnivanje Nacionalnog garantnog fonda radi osiguranja minimalnih poizvodnih cena za osnovne polјoprivredne proizvode,\n– osnivanje državne Agrarne razvojne banke\n– osnivanje Polјoprivredne komore Srbije\nPrethodna HRVATSKA NAJVEĆI UVOZNIK SVINJETINE\nSledeća Марићи страдали у НДХ


Vesti online / Vesti / Ex YU / Crnogorska pravoslavna crkva: Ne treba nam ugovor sa državom\n"Nama to ne treba, neka Vlada reši crkveno pitanje i pitanje crkvene imovine", rekao je danas agenciji Beta predstavnik CPC Stevo Vučinić. On je najavio da će se kasnije obratiti Ustavnom sudu Crne Gore, s inicijativom da oceni ustavnost ugovora koje je Vlada Crne Gore ranije potpisala sa Svetom stolicom, a u ponedeljak sa Islamskom zajednicom u Crnoj Gori .\nVučinić je rekao da će, najverovatnije, sličan ugovor Vlada potpisati i sa Srpskom pravoslavnom crkvom (SPC), koji će, takođe, kako je upozorio, biti protiv državnih i nacionalnih interesa Crne Gore.\nPema rečima Vučinića, takvi ugovori odgovaraju "Rimu, Albaniji, Hrvatskoj, Sarajevu i Srbiji", a ne i Crnoj Gori. Po ugovoru sa Vatikanom, kako je Vučinić objasnio, katolička crkva u Crnoj Gori "može da radi šta hoće". Slična rešenja nudi i jučerasnji ugovor sa Islamskom zajednicom, jer reisa može da postavlja Sarajevo.\nVučinić kaže i da SPC "jedva čeka " da sa crnogorskom vladom potpiše šličan ugovor, jer bi tako, kako je objasnio, "zacementirala" svoj sadašnji status u Crnoj Gori.\nVučinić smatra da Skupština Crne Gore treba da poništi akt o ujedinjenju bivše CPC i Srpske pravoslavne crkve, koji je 17. jula 1920. godine potpisao suveren Kraljevine Srba, Hrvata i Slovenaca, kralj Aleksandar Karađorđević.Tek tada bi u Crnoj Gori bilo uspostavljeno "redovno crkveno stanje u pravoslavnoj crkvi".\nVučinić podseća da je CPC bila autokefalna crkva sve do akta ujedinjenja sa SPC i da je to priznavala i knjaževina, odnosno, kraljevina Crna Gora. Na osnovu toga, kako je objasnio, odnos između države i CPC je regulisan i nema potrebe potpisivati novi ugovor.\nCrnogorski premijer Igor Lukšić rekao je u ponedeljak, nakon potpisivanja ugovora sa reisom Islamske zajednice Rifatom Fejzićem, da su u Crnoj Gori moguća "dva rešenja" što se tiče regulisanja odnosa s pravoslavnom crkvom, jer postoje dve crkve, SPC i CPC. Lukšić nije isključio ni mogućnost "otvaranja širokog dijaloga" o\njedinstvenoj pravoslavnoj crkvi, što je, kako je rekao, njemu bliže. Srpska pravoslavna crkva u Crnoj Gori spremna je da sa Vladom Crne Gore potpiše sporazum o međusobnim odnosima na istim onim principima na kojima su utemeljeni ugovori sa Rimokatoličkom crkvom, Islamskom i Jevrejskom zajednicom, saopšteno je iz Mitropolije crnogorsko-primorske.\nRektor cetinjske bogoslovije Gojko Perović kazao je agenciji Beta da bi ugovor morao da počiva na "principima demokratije, odvojenosti crkve od države, međusobnog uvažavanja i poštovanja unutrašnjih ustrojstava i viševekovnih crkvenih i državnih zakona". On je saopštio da je crkva spremna na dijalog sa državom o pravnom\npoložaju crkve i njenih institucija, ali i ocenio da su pozivi na dijalog o "rješenju crkvenog pitanja" u Crnoj Gori "nejasno i konfuzno" definisani od strane crnogorske vlade.\nIslamska zajednica u CG\nEX YU "SPC nastavlja da 'posrbljuje' Crnogorce"\nUtorak 31.01.2012. 15:42\nUplitanje politke u crkvene tj duhovne stvari nikako nije dobro..Registrovanjem te sekte i to u policiji,vlast montenegra je pogazila sve normative normalne drzave..Nije se ni cuditi jer su na vlasti i dalje bivsi komunisti..nevernici...Oduvek je crnogorska mitropolija bila deo S.P.C.


Danas, kada je Internet u ekspanziji, nije neobično da nastaje prava poplava uređaja sa mogućnošću upotrebe elektronske pošte (email-a). Osim klasičnog načina (pomoću personalnog računara priključenog na Internet) i najnovijih modela mobilnih telefona, pojavljuju se na primer TV prijemnici sa mogućnošću slanja elektronske pošte (kompanija Bush), ali i „hibridni“ proizvodi koji objedinjuju različite tehnologije. Takvim proizvodom, kome se pre svega ne može osporiti originalnost i funkcionalnost, kompanija Amstrad iznenadila je javnost i skrenula pažnju britanske štampe. Radi se o kompaniji koja je osamdesetih godina proizvodila vrlo popularne personalne računare (za najširu upotrebu, vrlo popularne cene), koji su već u trenutku pojavljivanja bili tehnološki zastareli, ali su stekli kategorizaciju najprodavanijih u Velikoj Britaniji.\nNovi proizvod ove firme nosi naziv E-mailer, vrlo je atraktivnog dizajna a objedinjuje telefonsku sekretaricu, specijalizovan računar sa potrebnim softverom za primanje i slanje elektronske pošte i malu tastaturu skrivenu u donjem delu kućišta. Može da se koristi i za slanje faksova. Obavljanje svih predviđenih funkcija i njihova kontrola prezentira se na širokom LCD ekranu (komunikacija pomoću telefonskog imenika sa 700 adresa, kristalno čist ton bez izobličenja, podatak o telefonskom broju sagovornika, način poziva, mogućnost razgovora u kancelarijskim uslovima bez tona i mnoge druge pogodnosti). Cena ovog uređaja je 79,79 funti, odnosno 250 DEM, što je manje od realne tržišne vrednosti. Prezentaciju novog uređaja priredio je Alan Sugar, osnivač kompanije Amstrad. On je obrazložio način nadoknade gubitka usled niske prodajne cene. Sugar će omogućiti zainteresovanim kompanijama da koriste njegove usluge slanja pošte sa komercijalnim porukama kupcima E-mailera. „Slanje cirkularnog pisma sa reklamnom porukom košta 30 penija po adresi, a mi nudimo istu uslugu po dvostruko nižoj ceni i sigurnost da će je primiti dva miliona ljudi. Ušteda je prilična“, rekao je Sugar, potpuno siguran u uspeh svog novog proizvoda, sa optimizmom baziranim na dosadašnjem iskustvu sa personalnim računarima.\nMeđutim, investitori se ne slažu sa tako optimističkim očekivanjima. Razlog za to je prvenstveno zbog toga što uređaj ne sadrži Web pretraživač i takođe, podatak da pristupanje e-mail servisu donosi opterećenje telefonskog računa za dodatnih 12 penija po pozivu. Iz tih razloga akcije Amstrada na londonskoj berzi su pale. Bez obzira na sve te negativnosti E-mailer će sigurno naći tržište. Njegovi potencijalni kupci su oni kojima je od interesa da, bez kupovine računara, za daleko nižu cenu, ostvare pristup e-mail servisima kao važnim sistemima razmene dokumenata u poslovanju.


Hor "Iskon" održao koncert duhovne muzike u Beloj Crkvi (VIDEO) - BC Info\n4. januara 2019. admin Bela Crkva, Društvo, Kultura 0\nHor duhovne muzike „Iskon“ iz Кovina osnovan je 1999. godine. Cilj osnivanja Hora jeste negovanje srpske pravoslavne duhovne muzike i muzičkog nasleđa našeg naroda. Pevanjem na bogosluženjima, učestvovanjem na značajnijim manifestacijama i samostalnim koncertima širom naše zemlje, Hor ostvaruje svoje aktivnosti i svoj osnovni cilj.\n„Za devetnaest godina postojanja i rada, Hor je postao jedan od značajnijih činilaca duhovnog i kulturnog života svoga grada i opštine. Hor čine ljudi različitog zanimanja i uzrasta koji su svojom ljubavlju prema Bogu i muzici, ozbiljnošću prema zadatku koji su postavili sami sebi i željom za stalnim usavršavanjem, nadmašili svoje muzičke mogućnosti i uzdigli se do visokog amaterizma“ – rekao je dirigent hora Nikola Petković.\nUlaz na koncert je bio besplatan, a publika je mogla da ostavi dobrovoljni prilog u skladu sa svojim mogućnostima koji će se koristiti za obnovu Hrama Svetog Jovana Bogoslova u Beloj Crkvi.


Web site Balinta Pastora : Mediji : Balint Pastor: atmosfera je zabrinjavajuća za manjine\nBalint Pastor: atmosfera je...\nBalint Pastor: atmosfera je zabrinjavajuća za manjine\nDatum: 7. april 2009. Izvor:\nPoslanik Saveza Vojvođanskih Mađara (SVM) u republičkom parlamentu Balint Pastor (Pásztor Bálint) danas je na sednici Skupštine Srbije ukazao na ponovnu učestalost napada na manjinske zajednice. U telefonskoj izjavi za portal „VajdasagMA” (Vojvodina danas) istakao je da nakon slučajeva 2004. i 2005. smatrao je da više neće biti nasilja sa etničkom konotacjiom, međutim ovih dana smo ponovo svedoci ozbiljnih incidenata i može se pretpostaviti da su napadi na manjine motivisani konkretnim političkim pojavama i političkom atmosferom.\nKako je Balint Pastor naglasio, on je poslanicima ukazao na činjenicu da je SVM ozbiljna manjinska regionalna stranka koja incidente neće koristiti za skupljanje političkih poena, međutim ukazivanje na učestalost i težinu ovih pojava smatra svojom obavezom.\nOn je na sednici Skupštine Srbije informisao poslanike o napadu na Mađare u Somboru i u Temerinu, o obeščašćenju katoličkog krsta u Temerinu kao i o grafitima u Temerinu sa šovinističkom sadržinom. Pozvao je rukovodioce policije, tužilaštva i sudova da učine sve u cilju zaustavljanja nasilja nad manjinama, a ministarki pravosuđa Snežani Malović uputio je poslaničko pitanje o tome u koliko slučajeva je doneta pravosnažna sudska odluka od 2004. do danas u vezi sa krivičnim delima na štetu manjina i kakve su kazne izrečene. Ministarka Malović nije bila prisutna na sednici, njena je obaveza da na poslaničko pitanje odgovori pismenim putem.


Binazija Kolesar, svjedok na suđenju Vukovarskoj trojki\nBranioci Mileta Mrkšića, Veselina Šljivančanina i Miroslava Radića su tokom unakrsnog ispitivanja Binazije Kolesar tvrdili da su se po ulasku JNA u Vukovar pripadnici Zbora narodne garde (ZNG) krili u bolnici preobučeni u lekare ili su stavljali zavoje i gips kako bi izgledali kao ranjenici.. Svedokinja optužbe, koja je u novembru 1991. bila glavna medicinska sestra na hirurškom odeljenju vukovarske bolnice, nije ni potvrdila, ali ni demantovala, tu tvrdnju branilaca.\nDodala je, međutim, da njoj “nije čudno da se ljudi bore za položaj ranjenika” s obzirom da su “znali da su ranjenici zaštićeni međunarodnim konvencijama”. Takođe je ukazala da “niko nije mogao samog sebe da pretvori u ranjenika, stavi gips i napiše nalaz” već je “svako morao da prođe pregled” o čemu je postojala i dokumentacija.\nPripadnici ZNG, prema svedokinji, nisu nosili bele mantile koji su bili rezervisani “za osobe određene da pomažu pri transportu ranjenika”. Mada joj je teško u to da poveruje, Binazija Kolesar priznaje da ipak ne može da bude sigurna da ni jedan "zenga" nije obukao beli mantil pošto je, kako je rekla, “bilo teško pogoditi ko je u onoj masi nosio beli mantil.”\nUkazujući na izjavu koju je svedokinja pre deset godina dala istražiteljima tužilaštva, branioci su nastojali da pokažu da su se srpski civili pre izbijanja sukoba plašili da potraže medicinsku pomoć u vukovarsku bolnicu, kao i da se loše postupalo sa onim Srbima koji su to ipak učinili.\nU izjavi iz 1995. godine svedokinja je, naime, rekla da se od sukoba u Borovu selu u maju 1991. godine, “bolnica brinula o ranjenicima, koje su čuvali naoružani policajci a srpski pacijenti su prestali da dolaze jer su se bojali”. Sada je tu izjavu korigovala rekavši da pacijenti nisu mogli da dolaze u bolnicu zbog barikada na putevima ka Vukovaru, ali je dozvolila mogućnost da su se Srbi “plašili policajaca” koji su na odeljenju hirurgije čuvali kolege, ranjene u Borovu selu. Smatra, ipak, da je “malo verovatno da su ti policajci nosili oružje u bolnici”.\nOdbrana takođe tvrdi da povređeni vojnici JNA nisu adekvatno lečeni i da su držani u bolnici “kao taoci”, da bi ih pokazivali međunarodnim posmatračima. Branioci su to pokušali da dokažu na primeru ranjenog vojnika JNA Saše Jovića, čije rane, po njima, nisu bile toliko ozbiljne da bi proveo u bolnici više od mesec dana. “Nikad nisam čula za tako nešto” rekla je svedokinja navodeći da ne zna kakve su bile njegove povrede. Pomenula je, zatim, slučaj vojnika Trifunovića koga su pripadnici ZNG pronašli teško ranjenog u jednoj napuštenoj kući, gde je ležao dva dana. Prebacili su ga u bolnicu gde su ustanovili da je rana inficirana i da, kako je rekla svedokinja, nemaju izbora nego da mu amputiraju nogu.\nOptužba nije imala dodatnih pitanja za Binaziju Kolesar, a suđenje Vukovarskoj trojki će se nastaviti danas posle podne, izkazom zaštićenog svedoka.


Dveri postaju 102. politička stranka u Srbiji - Ozonpress :: internet portal\nTag: Dveri, politička stranka\nPokret Dveri uskoro će postati 102. politička stranka. Kako je danas saopšteno iz ovog pokreta, posle višegodišnjeg delovanja kao grupe građana Dveri pristupaju registraciji političke organizacije kao sledećem koraku u razvoju političkog pokreta.\n– Puno ime naše političke organizacije biće SRPSKI POKRET DVERI, skraćeno DVERI kao i do sada. Pozivamo sve zainteresovane sugrađane da svojim potpisom podrže osnivanje naše političke organizacije po postojećem zakonu. Svoje potpise podrške, uz važeću ličnu kartu, mogu dati svi punoletni državljani Srbije upisani u birački spisak svakog dana od 12-20 časova u kancelariji Povereništva Dveri u Čačku (Sinđelićeva 1, pored ulaza u gradski pijac). Više informacija na 032 349 718 i 062 88 22 317. Duboko smo uvereni da će nova faza u razvoju našeg političkog pokreta doneti nove i još bolje rezultate za jednu od 5 pojedinačno najjačih političkih snaga u Srbiji danas. Dveri su jedina nova politička opcija na srpskoj političkoj sceni poslednjih godina koja je opstala i svakodnevno raste u biračkom telu. Naše vreme tek dolazi. Koristimo se prilikom da se zahvalimo svima koji će podržati osnivanje Srpskog pokreta Dveri, i time omogućiti smenu političkih generacija i dolazak novih, mladih i nekompromitovanih ljudi u srpsku politiku, kažu u Pokretu Dveri.\nU centralnoj izbornoj komisiji podsećaju da je do 2002. godine u Srbiji funkcionisalo više od 200 političkih stranaka. Ipak, više stranaka od Srbije imaju Hrvatska – 143, i BiH, gde je registrovano čak 140 stranaka. U Srbiji je za registraciju nove stranke neophodno prikupiti 10.000 potpisa.


Birači u Hrvatskoj poverenje dali Vučiću ⋆ P-portal\nBirači u Hrvatskoj poverenje dali Vučiću\n03. 04. 2017. 04. 04. 2017. Tijana Šašić / P-portal.net 1 Comment\nIzbori za predsednika Republike Srbije za birače koji borave u Hrvatskoj održani su juče, 2. aprila, u Generalnom konzulatu Republike Srbije u Vukovaru. Birači su birali između 11 predsedničkih kandidata. Najviše glasova, 74% osvojio je Aleksandar Vučić, kandidat kojeg je preložila koalicija od devet stranaka. Zatim sledi Vojislav Šešelj sa 9,4%, Vuk Jeremić sa 7,3%, Luka Maksimović sa 4,2%, Saša Janković sa 3% i Milan Stamatović sa 1% osvojenih glasova. Ostali predsednički kandidati Miroslav Parović, Saša Radulović, Boško Obradović, Aleksandar Popović i Nenad Čanak nisu osvojili niti jedan glas.\nU birački spisak Generalnog konzulata Republike Srbije u Vukovaru upisano je 150 birača, od čega je na izbore izašlo 64% birača. Ni ovog puta kao ni prethodne godine, kada su održani vanredni parlamentarni izbori, nije otvoreno biračko mesto u Ambasadi Republike Srbije u Zagrebu i Generalnom konzulatu Republike Srbije u Rijeci, zbog toga jer nije bio prijavljen dovoljan broj birača.\n– Za otvaranje biračkog mesta u inostranstvu potrebno je da se za glasanje prijavi minimum 100 birača po biračkom mestu. Biračko pravo u inostranstvu ostvarili su svi srpski državljani koji imaju prijavljeno prebivalište u Republici Srbiji, a koji su do 11. marta ove godine u diplomatsko konzularnom predstavništvu Republike Srbije podneli prijavu za upis u jedinstveni birački spisak podatka da će glasati u inostranstvu. Prilikom podnošenja prijave, kao i prilikom glasanja, bilo je potrebno prikazati važeći identifikacioni dokumenat Republike Srbije – ličnu kartu, pasoš ili vozačku dozvolu. Ovoga puta je omogućeno i glasanje licima koja poseduju ličnu kartu na starom obrascu, ukoliko su u međuvremenu podneli zahtev za izdavanje nove lične karte i poneli sa sobom potvrdu zahteva za izdavanje nove lične karte – izjavila je za P-portal predsednica izborne komisije, konzul Republike Srbije u Vukovaru Nataša Kalezić dodavši da su na biračkom mestu 44 u Generalnom konzulatu Republike Srbije u Vukovaru izbori za predsednika Republike Srbije protekli mirno i bez incidenata.\nDa podsetimo, ovo su bili jedanaesti po redu predsednički izbori od uvođenja višestranačja u Srbiji, a predsednik je izabran na mandat od pet godina.\nOgledalo Firme – Zaposleni govore šta misle o firmama


NALED je Ministarstvu unutrašnjih poslova preporučio da uvede obaveznost izdavanja ličnih karti sa čipom.\nU novoj Sivoj knjizi, NALED ukazuje da izdavanje lične karte bez čipa onemogućava dalji razvoj elektronske uprave u Srbiji za građane, jer to, kako smatra, onemogućava izdavanje kvalifikovanog elektronskog potpisa od strane MUP-a, koji je jedini besplatan za sve građane.\nZbog toga predlaže da se izmeni Pravilnik o ličnoj karti ("Sl. glasnik RS", br. 11/2007, 9/2008, 85/2014 i 112/2017 - odluka US) tako što bi se uvela obaveza da se lična karta izdaje sa čipom, kao i da se propiše da lične karte koje su do izmene Pravilnika izdate bez čipa važe do isteka perioda na koji su izdate, a da će se nakon toga zameniti ličnim kartama sa čipom.\nDalje, smatra da bi procedura izdavanja kvalifikovanog elektronskog sertifikata na ličnoj karti trebalo da se pojednostavi tako da se propiše - da se ugovor o izdavanju sertifikata potpisuje po automatizmu u postupku podnošenja zahteva za izdavanje lične karte, osim u slučaju ako se podnosilac zahteva u tom zahtevu izjasni da ne želi kvalifikovani elektronski sertifikat.\n"Usvajanjem predložene izmene značajno bi se doprinelo izgradnji infrastrukture za dalji razvoj elektronske uprave u Srbiji i time ubrzale, pojednostavile i pojeftinile procedure uprave u kojima učestvuju građani", smatra NALED.


Prijem najboljih srpskih rukometašica (VIDEO) | RTK\nPrijem najboljih srpskih rukometašica (VIDEO)\nŽensku rukometnu reprezentaciju Srbije u Mozaik sali grada Kruševac primio je gradonačelnik Bratislav Gašić sa saradnicima.\nNajbolje srpske rukometašice koje su krenule za Niš, povodom Svetskog prvenstva koje počinje 6. decembra, svratile su u Lazarevu prestonicu gde ih je dočekao gradonačelnik Bratislav Gašić i simbolično im uručio prigodan poklon.\nNajbolje srpske rukometašice dočekali su i kruševačke legende rukometa Ljiljana Knežević i Vladimir Lapčević. Selektor reprezentacije Srbije Saša Bošković, priznao je da su mu prilikom susreta sa kruševačkim rukometnim veličinama krenule suze.\nNakon prijema u Mozaik sali ženska rukometna reprezentacija obišla je spomenik i centar grada, a potom su krenuli za Niš da spremno dočekaju prvu utakmicu sa Japanom.\nPrethodno : Specijalno priznanje Turističkoj organizaciji grada Kruševca\nSledeće : Otvorena izložba povodom Svetskog dana osoba sa invaliditetom (VIDEO)


Povećanje kreditnog rejtinga dobar signal : Nadlanu.com\nPovećanje kreditnog rejtinga dobar signal\nBEOGRAD, 18. marta 2011. (Beta) - Šef Delegacije Evropske unije u Srbiji Vensan Dežer ocenio je u petak da je povećanje kreditnog rejtinga Srbije važan signal ali i dodao da Srbija ne sme da odstupi od politike evropskih integracija i makroekonomske stabilnosti.\nDežer je novinarima u Narodnoj banci Srbiji (NBS) rekao da je povećanje rejtinga Srbije rezultat posvećenosti vlade evropskim integracijama, održavanje makroekonomske stabilnosti uz pomoć Medjunarodnog monetarnog fonda i radu na vladavini prava.\n"Ne sme da dodje do odstupanja, već Srbija mora da nastavi napore u tom smeru", rekao je Dežer i dodao da će u tom slučaju i tržište odreagovati.\nGuverner NBS Dejan Šoškić je kazao da nema mesta slavlju jer još uvek nije dobra percepcija rizika investiranja u Srbiji. On je dodao da svako poboljšanje kreditnog rejtinga poboljšava percepciju rizika investiranja u zemlju i pojefitnjuje zaduživanje zemlje na medjunarodnom tržištu.


RTCG - Radio Televizija Crne Gore - Nacionalni javni servis :: Region :: Nemaju hrane, vode i mjesta za spavanje\nVAPAJ MIGRANATA U BIHAĆU 27. 10. 2019. 22:32 >> 22:45 0\nVAPAJ MIGRANATA U BIHAĆU\nNemaju hrane, vode i mjesta za spavanje\nPred Biru, privremeni prihvatni centar za migrante u Bihaću, i jutros je stiglo nekoliko promrzlih, gladnih i žednih migranata koji traže pomoć, ali nije im dozvoljen ulazak unutra, jer prostora za nove nema.\nPolicijski službenici MUP-a Unsko sanskog kantona su prethodnih dana migrante iz privatnih smještaja, kao i one koje zateknu na ulicama Bihaća, prebacivali u kamp Vučjak. Uslovi boravka u ovom kampu veoma su teški zbog čega oni koji poznaju situaciju pokušavaju pobjeći i sreću pronaći u drugim prihvatnim centrima. Nekoliko njih uspjelo je da dođe do privremenog prihvatnog centra Bira, ali ulaz im nije dozvoljen, prenosi Klix.ba.\nPromrzli od zime, bez adekvatne odjeće i obuće, migranti spavaju na zemlji ispred prihvatnog kampa. Bez hrane, vode i bilo kakvih uslova za život dostojan čovjeka.\n"Nema hrane i vode, nema ničega, čak nemamo gdje spavati. Veoma nam je hladno, molim vas da nam pomognete", rekao je migrant iz Avganistana kojeg smo zatekli ispred Bire.\nOni su kazali da im je zabranjen ulazak u Biru, jer, kako im je rečeno, nema prostora.\nIako je prije nekoliko dana objavljen dokument o raskidu ugovora između Međunarodne organizacije za migracije (IOM) i Bire, privremenog prihvatnog centra za migrante u Bihaću, nezvanično saznajemo da se u Biru dovoze novi kontejneri i toaleti iz Zagreba, te da se ostatak hala priprema na isti način kao prošle godine.\nZaposleni u kampu uvjereni su da kamp neće biti zatvoren, već samo proširen.\nMaloljetni migranti demonstrirali u grčkom kampu


Borissov se u Kairu susreo sa Sisijem\nBugarski premijer Bojko Borissov boravi u zvaničnoj poseti Kairu gde se sastao sa predsednikom Arapske Republike Egipat, Abdelom Fattahom Al-Sisijem.\nBugarski premijer je tokom inauguracije pomorske baze Bernice u Crvenom moru napomenuo da „stvarna revolucija u političkim kontaktima Bugarske i Egipta ostvarena u poslednje dve godine može dati novi praktični izraz našoj saradnji u svim oblastima“.\nZahvaljujući konstruktivnom političkom dijalogu za 2018. godinu, otvorena je nova stranica koja će poboljšati bilateralnu saradnju u svim oblastima – političkoj, ekonomskoj, energetskoj, kulturnoj, obrazovnoj, turističkoj, napomenuo je Borissov.\nU daljem izlaganju, bugarski premijer je rekao da će Bugarska nastaviti da podržava Egipat u njegovim naporima u borbi protiv terorizma i verskog ekstremizma. Prema njegovim rečima, proširenje saradnje u ovoj oblasti znači veću bezbednost za Bliski Istok i Balkan. „Cenimo vrlo pozitivnu ulogu koju je Egipat imao, i kao država koja predsedava Afričkom unijom ali i u njenoj liderskoj ulozi u Uniji arapskih država“, dodao je premijer Bojko Borissov.\nBugarski premijer pozdravio je ozbiljne napore Egipta da doprinese pronalaženju mirnih rešenja za krize u regionu i nastojanjem da strane koje učestvuju u tim sukobima dijalogom postignu kompromis. “Trajni mir će omogućiti ekonomski i socijalni razvoj društava”, rekao je bugarski premijer predsedniku Sisiju.\nTokom razgovora, Borissov je rekao da je bilateralna energetska saradnja od posebnog interesa za Bugarsku, s jedne strane, zasnovanu na prirodnim resursima Egipta, a s druge, na primeni određenih energetskih projekata u Bugarskoj. “Ovo će nam omogućiti da budemo i potrošač i tranzitno središte za značajne količine gasa iz azijskih i zemalja Bliskog Istoka u Evropu”, primetio je bugarski premijer.\nOn je takođe naglasio da se očekuje da će prvi sastanak Zajedničkog međuvladinog odbora biti održan 2020. godine te da će biti održane nove posete na visokom nivou. Bugarska i Egipat već su postigli bilateralne sporazume, čije će potpisivanje proširiti i obogatiti saradnju u oblastima od obostranog interesa./ibna


Statut Vojvodine uskoro pred Vladom\nZahtev da Novi Sad bude definisan kao glavni grad Vojvodine\nVladajuće stranke kažu da su nesuglasice prevaziđene, dok vojvođanske partije nisu zadovoljne dokumentom.\nPrema najavama predsednika vojvođanske vlade Bojana Pajtića, sve dileme i nesugalsice su otklonjene, pa bi "vojvođansko pitanje" moglo da se nađe pred vladom već ovog četvrtka, a pred poslanicima u Skupštini Srbije sledeće nedelje.\nOn veruje da će se akti vrlo brzo usaglasiti i da je u interesu svih da se Nacrt što pre nađe pred poslanicima.\nPOTREBNE SU MUDRE ODLUKE\nIpak, iz Lige socijaldemokrata Vojvodine najavljuju da neće glasati za postojeću verziju zakona, jer Nacrtom tog zakona nisu poštovani osnovni principi autonomnosti Pokrajine.\nKako se navodi u saopštenju te stranke, ti principi autonomnosti Vojvodine jasno su definisani Predlogom statuta koji je usvojila Skupština Vojvodine u oktobru 2008. godine.\nLSV navodi da u Nacrtu zakona Novi Sad nije definisan kao glavni grad, da nije predviđena Vojvođanska akademija nauka i umetnosti, kao i da nisu jasno precizirani izvorni prihodi i imovina Vojvodine.\nAleksandar Popov, direktor Centra za regionalizam za RSE kaže da ne bi bilo dobro kada bi detalji dokumenta bili van očekivanog.\n“Ne znam šta sad stoji u dokumentima, ali ako se ide ispod očekivanog nivoa, onda će to naravno izazvati nezadovoljstvo u Vojvodini i, pretpostavljam, jednog broja stranaka koje su učestvovale u donošenju statuta u Skupštini Vojvodine, ali verovatno i kod građana koji očekuju da to bude neki prvi korak“, kaže Popov i dodaje da bi drugi korak onda bio ustavna promena koja bi stvorila mogućnost da se Vojvodini vrati puna autonomija.\nPovov smatra da Demokratska stranka mora da uvaži stavove relevantnih vojvođanskih stranaka, a da bi suprotna odluka bila loša i po same demokrate.\n„Sve je to rizično za DS jer ukoliko prenebregne mišljenje SVM ili socijaldemokrata, onda su na gubitku jer će izgubiti i njihove birače koji su za njih glasali u maju prošle godine“, napominje Popov.


Vrnjačka Banja: Dačić uručio ključeve stanova izbjeglicama iz BiH i Hrvatske – BHDINFODESK\nVrnjačka Banja: Dačić uručio ključeve stanova izbjeglicama iz BiH i Hrvatske\nby BHD Info Desk Administrator 04/08/2019 0336\nMinistar spoljnih poslova Srbije Ivica Dačić je u Vrnjačkoj banji uručio ključeve 20 stanova porodicama koje su izbjegle iz Bosne i Hercegovine i Hrvatske.\n“Sećanja se zasigurno ne mogu izbrisati, ali sam sasvim siguran da ovim danom stvaramo nova sećanja u kojima svi vi ovde temeljite spokoj i osećaj topline doma”, rekao je Dačić, a prenijelo Ministarstvo spoljnih poslova.\nDačić je podsjetio da je izgradnja stanova u Vrnjačkoj Banji dio Potprojekta 4 Regionalnog stambenog programa čija je vrijednost 18,6 miliona eura.\nOn je kazao da je u taj “veliki projekat” uključeno mnogo institucija i ljudi i da predstavlja istinski primjer u kom se ogleda uzajamna podrška i saradnja Evropske unije i Srbije.\nNaveo je da se u okviru Potprojekta 4 gradi 261 stan, te da će biti zbrinuto 1.233 porodica.\n“Stanovi su izgrađeni i useljeni u šest od 13 opština, a u preostalima se privode kraju”, rekao je Dačić.\nSvečanosti su prisustvovali i predstavnik delegacije Evropske unije Štefan Hudolin, šef Predstavništva UNHCR u Srbiji Hans Šoder, kao i komesar za izbjeglice i migracije Vladimir Cucić.\nTrgovska gora: Nuklearni otpad iz Hrvatske prijeti životima 300 hiljada ljudi\nProglašeni pobjednici 4. Internacionalnog Bosnia and Herzegovina Looks Around Festivala Bottrop


Zeleni Srbije traže posebno ministarstvo ekologije - Ekologija e-magazin : Ekologija e-magazin\nZeleni Srbije traže posebno ministarstvo ekologije\nSrbija ne sme da dozvoli sebi da stalno leči posledice zagadjenja kada one ostave posledice na zdravlje i ekonomiju, već mora da se okrene prevenciji i zaštiti\nŽeljko Stanković — 27. June 2013.\nGlavni odbor stranke Zeleni Srbije ocenio je da je Vlada Srbije “antiekološka” i predložio da se tokom rekonstrukcije osnuje Ministarstvo za zaštitu životne sredine i prirodnih resursa, saopštila je danas ta stranka.\nOsnivanje tog ministarstva Zeleni Srbije će tražiti od premijera Ivice Dačića i prvog potpredsednika vlade Aleksandra Vučića, dok bi, prema njihovom mišljenju, rudarstvo i energetika trebalo da budu odvojeno ministarstvo.\n“Obrazovanje Ministarstva zaštite životne sredine neophodno je za osnaživanje autoriteta vlade u toj oblasti. Bez samostalnog Ministarstva za zaštitu životne sredine i prirodnih resursa nema upravljačkog balansa izmedju ministarstava finansija, poljoprivrede, šumarstva, vodoprivrede, energetike i rudarstva, a posledice su uočljive svuda oko nas”, ocenio je Glavni odbor stranke Zelenih Srbije na sednici koja je održana 23. juna u Banji Vrujci.\nNa Glavnom odboru je istaknuto da razdvajanje odgovornosti i poslova zaštite životne sredine i prirodnih resursa od poslova vezanih za delatnosti poput energetike i rudarstva koje koriste resurse i imaju veliki uticaj na životnu sredinu, ne zahteva formiranje novih ministarstava, već njihovu reorganizaciju.\nZeleni Srbije navode da je u Srbiji “prisutan nemar za posledice zagadjenja”.\n“Srbija ne sme da dozvoli sebi da stalno leči posledice zagadjenja kada one ostave posledice na zdravlje i ekonomiju, već mora da se okrene prevenciji i zaštiti”, piše u saopštenju.\nTags: ministarstvo ekologijezeleni srbije\nNext post Obama najavio mere protiv klimatskih promena\nPrevious post Vozi se stotinjak kilometara, a pri tome potroši 0,32 KM: Tuzlak ručno napravio električni auto\nSvetski dan zaštite životne sredine u Srbiji: forma bez suštine\nZeleni Srbije – 29 godina od Černobilja


Petar Đokić: Prelazak na obnovljive izvore energije ne može zaobići Srpsku | BL Portal\nMinistar energetike i rudarstva Republike Srpske Petar Đokić izjavio je da globalna energetska tranzicija na obnovljive izvore energije ne može zaobići Srpsku.\n“Svijet se pomjera ka obnovljivim izvorima energije, fosilni se sve više zanemaruju, ugalj i nafta prije svega”, rekao je Đokić na “Jahorina ekonomskom forumu 2019”.\nOn je podsjetio da cijeli svijet trpi negativne posljedice u vidu ogromnih klimatskih promjena uzrokovanih proizvodnjom električne energije iz fosilnih goriva.\nUčestvujući na panelu posvećenom čistim energetskim tehnologijama, Đokić je naveo da je procjena da će Evropi do 2050. godine biti potrebno za 50 odsto više električne energije nego danas.\n“Realno da se u toj velikoj tranziciji i mi nalazimo kao neko ko je vidljiv na toj mapi kao partner”, naglasio je Đokić.\nOn je zaključio da Republika Srpska mora ozbiljno pristupiti realizaciji zacrtanih ciljeva kada je riječ o prelasku na obnovljive izvore energije.\nPredsjednik uprave IEE korporacije Borko Torbica podsjetio je da evropske direktive zahtijevaju smanjenje potrošnje mineralnih goriva i emisije štetnih gasova, te povećanje proizvodnja električne energije iz obnovljivih izvora.\nPrema njegovim riječima, Republika Srpska ima značajan hidroenergetski potencijal, a potrebno je da značajno poveća proizvodnju električne energije iz vjetra i sunca.\nMirko Ilić iz globalne konsultantske kuće “Dilojt” Banjaluka istakao je da potencijalni investitori taže jednostavnost u poslovanju, bez administrativnih prepreka, te političku i ekonomsku bezbjednost.\n“Sektor energetike u Republici Srpskoj vrlo je potentan u smislu investicija”, rekao je Ilić, podsjećajući da su neke velike investicije već počele, a da su neke u priremi.\nUmjesto stare Hirurgije doktorski stanovi: Poznata sudbina preostalih atraktivnih lokacija u gradu\n“Evrosport”: Đoković najbolji teniser svih vremena\nVaspitačica u Bijeljini pozitivna na virus korona\nMilovan Bjelica kandidat SDS-a za načelnika Sokoca


Rusija: Festival sireva "Tri godine sankcija"\nRTV\t11.08.2017 09:32\nZabrana uvoza namirnica sa Zapada u Rusiju je možda izazvala glavobolje evropskim proizvođačima, ali je išla na ruku ruskim proizvođačima sireva, koji su rado popunili tu unosnu tržišnu nišu, piše agencija Rojters.\nNa sajmu sireva, održanom minulog vikenda u oblasti udaljenoj oko 65 km od Moskve, ruske verzije čedara i fete žestoko su se borile za mesto na tezgama popunjenim ruskim verzijama brija, kamembera i zrelim plavim sirevima.\nManifestacija, pod sloganom "Tri godine sankcija!", organizovana je u znak obeležavanja pozitivnih efekata embarga na uvoz hrane sa Zapada.\n"Pred našim očima se rađa jedna industrija. Mnogi (poljoprivrednici) su počeli sa proizvodnjom sira u šerpama pre tri godine, baš kao i mi", izjavio je za Rojters televiziju Oleg Sirota, stručnjak za informatiku koji je postao proizvođač sira i jedan od organizatora sajma.\n"Napravili smo prvi sir u šerpi. Onda smo kupili opremu proizvedenu u Rusiji, a sada očekujemo nove velike kace, takođe, ruske proizvodnje. Veoma smo ponosni ne samo zato što pravimo sir, već što ga pravimo koristeći rusku opremu i mašine", dodao je Sirota.\nNeki poznavaoci hrane kažu da su ruski sirevi slaba zamena njihovim evropskim ekvivalentima, ali su ljudi na sajmu izgledali impresionirano.\n"Sve vrste sireva su ukusne, veoma su slične francuskim i italijanskim. Ima dosta ekvivalenata koji nisu lošiji od onih koje sam probala u inostranstvu", kaže Ana, posetilac na sajmu.\nPre tri godine ruska vlada zabranila je uvoz nekih zapadnih namirnica, uključujući i većinu mlečnih proizvoda, kao odgovor na zapadne sankcije nametnute Moskvi zbog ukrajinske krize.\nRojters ocenjuje da ruski embargo na hranu ima svoju cenu, navodeći da zvanične statistike pokazuju da su cene hrane porasle 1,5 puta u poslednje tri godine nakon zabrane uvoza mnogih evropskih prehrambenih proizvoda.\nPredsednik FED najavio dalje podizanje kamataEK kaznila "Gugl" sa 4,3 milijarde evraVlasnik Amazona Džef Bezos ubedljivo najbogatiji čovek na svetuPobuna "robova" Amazona: Traže ljudske usloveSAD bez milosti: Pritisak bez presedana, od avgusta...Farmaceutska industrija - profit važniji od izlečenjaUkrajina kupuje 55 helikoptera od ErbasaHjundai: Tarife na automobile gase radna mesta u AmericiKina ušla u 20 najinovativnijih ekonomija, SAD pale na šesto mestoEU smanjila prognozu rasta za evrozonu zbog napetosti sa SADTramp: Protok dolara iz Evrope u Rusiju neprihvatljivFejsbuku kazna od pola miliona funtiDačić: Albanci na Kosmetu nisu više u prilici da preteKako je Mundijal 2018 uticao na ruske bankarske klijenteBukti rat: Šokantan potez SAD, Kina automatski zapretilaNisan priznao falsifikovanje testova emisije gasova u JapanuKina u inkubatorima gaji jednorogeRusija podigla carine do 40 odsto na američke proizvodeJuan ruši dolarPočeo trgovinski rat između Kine i SAD


Laguna - Bukmarker - Promocija knjige „Kainov ožiljak“ u Tivtu - Knjige o kojima se priča\nPromocija knjige „Kainov ožiljak“ u Tivtu\nU organizaciji Centra za kulturu Tivat i izdavačke kuće Laguna u ponedeljak, 23. marta, u 20 sati u galeriji letnjikovca „Buća“ biće promovisan roman „Kainov ožiljak“, koji su zajednički napisala dva najčitanija domaća pisca mlađe generacije Dejan Stojiljković i Vladimir Kecmanović.\nKnjiga se bavi malo poznatim berlinskim danima našeg nobelovca Ive Andrića i prati događaje u turbulentne dve godine koje je proveo kao ambasador Kraljevine Jugoslavije u nacističkoj Nemačkoj.\nKroz roman defiluje galerija upečatljivih likova, kako istorijskih tako i fiktivnih, a prati se jedan specifičan ali i tragičan period u istoriji naše zemlje – od posete kneza Pavla Adolfu Hitleru 1939. pa sve do potpisivanja pristupa Trojnom paktu i napada Nemačke na Jugoslaviju 1941. godine.\nRoman „Kainov ožiljak“ je istovremeno uzbudljiv politički triler, priča o nemogućoj ljubavi, potresna istorijska drama, parabola o ljudskosti u dehumanizovanom svetu, partija karata sa đavolom, faustovska dilema jednog velikog pisca i hipoteza o tome kako je nastao Andrićev roman „Prokleta avlija“.\nAutori bestselera „Konstantinovo raskršće“ i bestselera „Top je bio vreo“ govoriće o knjizi „Kainov ožiljak“ koja je predstavljena kao književni događaj godine! O procesu nastajanja zajedničkog dela na promociji će razgovarati sa Vanjom Gavrovski, PR-om izdavačke kuće Laguna.


SE: Potrebna borba i protiv digitalne dimenzije nasilja nad ženama - Radio Sto Plus\nBrzi razvoj informacionih i komunikacionih tehnologija doprineo je otvaranju novih puteva za nasilje nad ženama i devojčicama izlažući ih većem riziku od zlostavljanja, upozorilo je danas telo Saveta Evrope (SE) za praćenje Istanbulske konvencije.\nGrupa eksperata SE za borbu protiv nasilja nad ženama i porodičnog nasilja (GREVIO) objavila je preporuku u vezi digitalne dimenzije nasilja uoči Međunarodnog dana borbe protiv nasilja nad ženama, koji se obeležava sutra.\nDigitalno nasilje uključuje ruganje nečijem izgledu, onlajn slanje neželjenih seksualnih slika, deljenje ličnih podataka „mete“ na mreži bez njenog pristanka.\nGREVIO je praćenjem sprovođenja Istanbulske konvencije uočio da u domaćim zakonima postoje „velike rupe“ kada je reč o nasilju nad ženama onlajn i primeni tehnologije.\nPreporukom tog tela Saveta Evrope jasno se definiše digitalna dimenzija nasilja nad ženama i predlažu akcije bazirane na četiri stuba Istanbulske konvnecije – prevencija, zaštita, krivično gonjenje i koordinisane politike.\nKako je naveo SE, u preporuci se koristi termin „digitalna dimenzija nasilja nad ženama“ kao sveobuhvatan, odnosno kao termin koju uključuje i onlajn akte nasilja i one koje omogućava tehnologija, uključujući onu koja će tek biti razvijena.\nNa veličinu problema ukazuju statistike i, prema izveštaju objavljenom povodom Dana žena, 45 odsto žrtava porodičnog nasilja iskusilo je neku vrstu onlajn zlostavljanja za vreme trajanje veze a 48 odsto je posle kraja veze bilo izloženo uznemiravanju ili zlostavljanju na mreži.


Inte i TAG Heuer predstavljaju: TAG Heuer povezani sat | Adria Daily\n„Veoma smo ponosni što imamo priliku da predstavimo prvi povezani sat koji u budućnost uvodi više od 150 godina istorije. Tag Heuer povezani sat omogućava da se povežete ne samo sa budućnošću, već i sa večnošću,“ rekao je Žan Klod Biver.\nOd Google Search do pametnih satova, Google teži tome da pruži pravu informaciju u pravo vreme i na pravom mestu. Putem Android operativnog sistema, ovu uslugu činimo dostupnom mnogim korisnicima raznih uređaja širom sveta. TAG Heuer povezani sat, iz linije Android Wear, luksuzan je sat koji je istovremeno lep i neverovatno koristan. Veliko nam je zadovoljstvo da ga predstavimo zajedno sa kompanijama TAG Heuer i Intel,“ potvrdio je Dejvid Singlton.\n*TAG Heuer je švajcarski proizvođač satova koji je izmislio oscilujući pinion u 1887. Godini, prvi hronograf koji je merio precizno do 1/100 sekunde u 1916. Godini i prvi hronograf koji je otiša u svemir sa Džonom Glenom februara 1962. Godine, kao i Heurer Carrera Brenda 1963. Godine, Monaco V4 u 2004. Godini sa mehanizmom koji pokreću kaiši debljine dlake, a i Tag Heurer Carrera Mikroklatna u 2013 sa prvim magnetskim hronografom.


Osvježeno 26. avgust/kolovoz, 2013.\nPremijer Kosova Hashim Thaçi izjavio je u ponedeljak da pitanje logoa na glasačkim listićima neće biti tema razgovora u utorak tokom nove runde dijaloga u Briselu, jer ono nije u nadležnosti Vlade Kosova.\nThaçi je na zasedanju Vlade istakao da će se u utorak nastaviti razgovori o preostalim pitanjima vezanim za implementaciju Briselskog sporazuma, pre svega o što bržem okončanju pitanja telekomunikacija, energetike ali i pravosuđa, pitanja koje je Beograd, kako je rekao, odugovlačio.\n“Otvoreno vam kažem da što se tiče ovih tri pitanja, Kosovo je obavilo svoje obaveze u rekordnom roku a na osnovu evropskih standarda i sporazuma kojeg smo postigli u Briselu. Stav i EU i baronese Ashton je bio jasan. Do kašnjenja je došlo zbog nehata i oklevanja Beograda. Verujem da su problemi Beograda koji su usledili nakon 19. aprila sada prevaziđeni. Mi ćemo i sutra, kao i uvek, poštovati sporazum od 19. aprila, kao i Ustav i naše zakone”, kazao je Thaçi.\nSto se tiče logoa na glasačkim listićima za predstojeće lokalne izbore,Vlada Kosova i delegacija Kosova nema mandat po tom pitanju, kazao je on.\n“Ovo pitanje je regulisano Ustavom i zakonima Kosova i to je u nadležnosti Centralne izborne komisije u kojoj su predstavljene sve političke partije. Ovo neće biti tema diskusije u Briselu, i nije u nadležnosti Vlade Kosova da o tome donosi odluke. Mi poštujemo odluke nezavisne institucije CIK-a, a kao vlada, pružićemo punu podršku njihovim odlukama”, poručo je Thaçi.\nOn je naglasio da su predstojeći izbori od izuzetne važnosti za kosovske institucije, političke partije i sve građane Kosova jer se ovim otvara novo poglavlje uspeha za Kosovo.\nIzbori po kosovskim zakonima\nPredsednica Centralne izborne komisije, Valdete Daka prethodno je za RSE izjavila da se o pitanju glasačkih listića ni ednom nije razgovaralo i da ne postoji nikakav pritisak da se simboli države Kosova uklone.\nStav Beograda je da na glasačkim listićima ne budu obeležja države Kosova i da izbori budu statusno neutralni.\nMeđutim, kosovski analitičar Ardian Arifaj za RSE navodi da su predstojeći lokalni izbori sve osim statusno neutralni.\n“Ovi izbori se održavaju u zakonskom okviru Kosova i iz ovih izbora će proizaći institucije koji će biti u nadležnosti Prištine, ne samo da će se finansirati iz Prištine već će biti odgovorne Prištini. One će primenjivati zakone Kosova i biće odgovorne Vladi Kosova. Tu nema ničeg statusno neutralnog, i to je sve po kosovskim zakonima, ali i po dogovoru Srbije i Kosova”, kazao je on.\nArifaj dodaje da glasački listići nisu suštinska tema, ali Beograd insistira na to zbog unutrašnjih političkih interesa.\nThaçi je inače na zasedanju vlade najavio i da će iz Brisela otputovati za New York, gde će prisustvovati redovnom sastanku Saveta bezbednosti UN-a o Kosovu na kojem će govoriti o postignutom napretku u implementaciji briselskog sporazuma.


I zemlje sa mnogo većim procentom vakcinisanih, poput Velike Britanije i Izraela, imale su problem sa brojem zaraženih zbog virulentnosti delta soja, što definitivno ukazuje na to da je četvrti talas neminovan, tvrdi državni sekretar Ministarstva zdravlja Mirsad Đerlek.\nDržava će se truditi da koliko može umanji štetne posledice, ali je pitanje koliko ćemo u tome uspeti, rekao je Đerlek za Novosti i napominje da država u svakom slučaju neće čekati pogoršanje epidemiološke situacije sa postojećim merama.\n“Očekujem pooštravanje mera u smislu broja ljudi koji se okupljaju na jednom mestu, jer svaki kontakt predstavlja ogroman rizik za prenošenje zaraze. Kod nas je procenat vakcinisanih nizak, a opuštenost građana neopravdana i nedopustiva.”\nOdgovarajući na pitanje koliki broj inficiranih se očekuje na dnevnom nivou u septembru, kada se završe godišnji odmori i počne škola, doktor Đerlek kaže da žali što pojedini građani i dalje ne shvataju ozbiljnost situacije u kojoj se nalazimo.\n“Jednostavno, ne možemo da pobedimo koronu bez visokog procenta vakcinacije. U međuvremenu, omogućavamo virusu da mutira i podiže nivo procenta za postizanje kolektivnog imuniteta, slabi efikasnost postojećih vakcina. Otuda ne isključujem mogućnost da će se pojaviti neki soj koji će biti rezistentan na postojeće vakcine, što bi bila katastrofa.”\nI 50 odsto vakcinisanih je daleko od postizanja kolektivnog imuniteta. Zato se svakodnevno razgovara kako i na koji način da stimulišemo i promovišemo vakcinaciju građana, posebno mladih, objašnjava Đerlek.\nGovoreći o obaveznoj vakcinaciji za zdravstvene radnike, Đerlek objašnjava da se vode razgovori na tu temu.\nSmatramo da bi tom odlukom zaštitili naš zdravstveni sistem, jer će očigledno borba sa koronom da potraja duže nego što smo se nadali. Zaštitili bismo i pacijente koji se leče u “zelenoj zoni” i koje mogu da zaraze zdravstveni radnici koji ih leče, napominje on.


Onlajn nastava na Prirodno-matematičkom fakultetu zahtjevan poduhvat - Makanje\nOnlajn nastava na Prirodno-matematičkom fakultetu zahtjevan poduhvat\nNa Prirodno-matematičkom fakultetu Univerziteta Crne Gore nastavnicima je dato na slobodu da izaberu jednu od tri mogućnosti za održavanje nastave usljed vanrednih okolnosti izazvanih globalnom pandemijom virusa COVID 19, kazao je dekan ovog fakulteta prof. dr Predrag Miranović.\nPo predlogu Rektorata Univerziteta Crne Gore, prva mogućnost je postavljanje nastavnog materijala na stranici predmeta na zvaničnom sajtu Univerziteta Crne Gore www.ucg.ac.me, druga je postavljanje kreirane multimedijalne prezentacije na Moodle platformi, na adresi http://dl.ucg.ac.me/ (Moodle), a treća ZOOM aplikacija i izvođenje nastave u realnom vremenu.\n“Najveći problem imaju profesori kojima je priroda predmeta takva da se materija najbolje može objasniti tako što studenti prate tok izvođenja materije na tabli. Riječ je o problemu tehničke prirode, jer je potrebno snimiti predavanje u učionici profesionalnom kamerom koja može jasno pokazati sve izložene detalje ”, kazao je Miranović.\nDekan Miranović je profesore koji su imali želju da održe uživo predavanja, a naišli su na poteškoće u korišćenju ZOOMS aplikacije, uputio na jednostavniji sajt uberconference.com.\n“Ovaj sajt je pogodan servis za video konferencije, odnosno predavanja koja ne iziskuju obavezno izlaganje na table, uz moguću interakciju sa studentima, kao i za konsultaciju sa studentima”, kazao je Miranović.\nPrema njegovim riječima, profesori koji nijesu vični tehnologiji imaju podršku IT službenika Prirodno-matematičkog fakulteta i upućuju se, do uspostavljanja predavanja, na mejl komunikaciju sa studentima.\nStudentima su planovi organizacije nastave pojedinačnih profesora dostupni u okviru informacije za predmete, na veb stranici fakulteta zvaničnog sajta Univerziteta Crne Gore.\nOno što preostaje da se sagleda, ukoliko situacija potraje, navodi Miranović, jeste realizacija laboratorijskih vježbi, što u ovom trenutku izgleda teško izvodljivo, kao i način ispitivanja studenata jer se u onlajn prostoru ne može realizovati vjerodostojno sistem provjere znanja niti utvrditi da je student dostavio sopstvene odgovore. Kao jedno od potencijalnih rješenja on vidi prolongiranje ispitnog roka na tri mjeseca, sa šest ispitnih rokova, u okviru kojih bi se radilo sa malim grupama studenata u velikim salama.


Grad Živinice primjer dobre saradnje sa dijasporom – BHDINFODESK\nby Editor 09/10/2020 09/10/2020 0202\nGradonačelnik Živinica Samir Kamenjaković juče je održao je radni sastanak sa predsjednikom Udruženja građana Bosne i Hercegovine sa područja Grada Živinice u dijaspori “Most Živinice” Harisom Halilovićem.\nGlavna tema sastanka bila je priprema za tradicionalnu manifestaciju Dani dijaspore koja se u Živinicima održava svake godine, u zadnjoj sedmici mjeseca decembra.\nPredsjednik Udruženja “Most Živinice” Haris Halilović je tokom razgovora istakao da je Grad Živinice, kada se radi o odnosu prema dijaspori, posebno zadnjih godina, korak ispred ostalih lokalnih zajednica u Bosni i Hercegovini, a velike zasluge za to pripadaju upravi grada, na čelu sa gradonačelnikom Samirom Kamenjakovićem.\nKako je dogovoreno na sastanku, u fokusu ovogodišnje manifestacije Dani dijaspore bit će prezentacija turističkih i poslovnih potencijala Grada Živinice.\nSvi koji imaju ideja da obogate program narednih Dana dijaspore, bilo da žive u dijaspori ili u domovini, dobro su došli i mogu se javiti organizatorima ili Uredu za dijasporu Živinica.\nUdruženje građana Bosne i Hercegovine sa područja Grada Živinice u dijaspori „Most Živinice”, osnovano je u vrijeme održavanja manifestacije “Dani dijaspore” 2018. godine.\nCilj Udruženja je da pruži mogućnost povezivanja i međusobne saradmje svih građana sa područja Grada Živinice koji žive širom svijeta, kao i jačanje njihovih veza sa zavičajem i domovinom.\nUdruženje je od dana osnivanja otvoreno za sve građane koji žele biti članovi istog, bilo da žive u Bosni i Hercegovini, ili izvan njenih granica.\nŠvedska: Mostarac Đenan Mahić odlikovan medaljom za hrabrost


Premijerka obrazlaže Budžet 2020: Pare za infrastrukturu, nauku i znanje | Ekonomija\nPremijerka obrazlaže Budžet 2020: Pare za infrastrukturu, nauku i znanje | Mondo Portal\n4. mart, 10:38\nPremijerka obrazlaže Budžet 2020: Pare za infrastrukturu, nauku i znanje 0 Podeli Podeli na facebook Podeli na twitter Podeli na viber Pošalji na mail\n20.11.2019. / 12:13 17:00\nIzvor mondo.rs Izvor Fonet 20.11.2019. / 12:13 17:00\nPremijerka Ana Brnabić izjavila je pred poslanicima da je uverena da će "predloženi razvojni budžet za 2020. godinu doprineti porastu životnog standarda građana kao i privrednom rastu i napretku zemlje.\nBrnabić je, obrazlažući predlog Zakona o budžetu u Skupštini Srbije, istakla da budžet predviđa bolje plate zaposlenih, poboljšanje stanja u zdravstvu i školstvu, kulturi, ulaganje u kulturu, kao i "bolje targetiranje socijalne zaštite".\nU Skupštini Srbije počela je danas nova sednica na kojoj će poslanici razmatrati Predlog zakona o budžetu za 2020. godinu. Na predlog ima 100 amandmana.\nBrnabić je navela da je za kapitalne investicije u budžetu opredeljeno 260 milijardi dinara, i da budžet nije "izborni nego razvojni".\nBRNABIĆ ŠEŠELJU: PLAŠIM SE KOLIKO SE SLAŽEM SA VAMA\nPoslanik Vojislav Šešelj (SRS) je tokom rasprave o budžetu rekao da iako se vlada stalno hvali suficitom u budžetu da to nije pohvalno jer, kako je rekao, sposobna vlada i ministar treba da izračunaju do poslednjeg dinara koliko je moguće napalatiti, a koliko nam treba. Premijerka Brnabić je kazala da se na neki način slaže sa tim, ali da to "samo pokazuje da se eoknomija brže oporavlja". "U poslednje vreme se slažem sa vama po pitanju mnogih tema i počela sam da se zbog toga plašim za sebe", kazala je Brnabić u šali.\nKao glavne karakteristike budžeta, Brnabić je navela održiv deficit opšte države od 0,5 odsto BDP ili oko 30 milijardi dinara, ravnomernu raspodelu fiskalnog prostora na povećanje standarda, podsticaj rasta kroz povećanje javnih investicija i poresko rasterećenje zarada.\nKako je objasnila, predlog budžeta predviđa bolja primanja građana, unapređene zdravstvene zaštite, bolje uslove za školovanje dece i dalju modernizaciju obrazovnog sistema, ulaganja u kulturu, u sportsku infrastrukturu, podršku pronaltalitetnoj politici\nPrema njenim rečima, predlog budžeta za 2020. predviđa do sada rekordna izdvajanja za kapitalne investicije, oko 260 milijardi dinara, što će, kako kaže, svakako podstaći i dalji rast BDP.\nOna je dodala da sledi godina u kojoj će biti otvoren novi investicioni ciklus - izgradnja Moravskog koridora, izgradnja Fruškogorskog koridora, dalja izgradnja autoputa ka BiH i Srpskoj, početak izgradnje tzv. autoputa mira ka luci Drač i drugo.\n"Ova ulaganja u infrastrukturu, u bolje puteve i železnice, u povezivanje gradova i opština u Srbiji, ali i Srbije sa regionom, znače mnogo bolji kvalitet života svih naših građana - nove investicije, lakši plasman robe na strana tržišta, manje interne migracije, bolje prilike i jednake uslove za život za sve građane, ma gde u Srbiji oni živeli", istakla je premijerka.\nBrnabić o budžetu i Šešelju\nOna je ukazala da je Srbija, po privrednom rastu u trećem kvartalu ove godine druga u Evropi, posle Mađarske, ali je priznala i da je u prvih šest meseci rast bio manji od planiranog, pravdajući to činjenici da je u 2018. rast bio veliki, a da je potom usledila jaka zima, zbog koje nije bilo radova u infrastrukturi.\nMALI: UŠTEDA ZA POSLODAVCE\nMinistar finansija Siniša Mali rekao je danas da je budžet "skrojen da daje balans i ravnotežu" između podizanja životnog standarda građana, kroz podizanje plata i penzija, i intenziviranja javnih investicija. Mali je u skupštinskoj raspravi najavio da će posle budžeta uslediti sednica sa setom poreskih zakona i da će se ići na smanjene poreza i doprinosa na plate za jedan odsto. Prema njegovim rečima, u 2020. godini će opterećenje na plate biti 62 odsto, što je za poslodavce ušteda od 13,1 milijardu dinara, a naredne godine će se ići na 61 odsto.\nU četvrtom kvartalu očekujemo nastavak rasta, tako da bi u ovoj godini on trebao biti 3,7-3,8 odsto, procenila je Brnabić.\nOna je dodala da poljoprivreda beleži odlične rezultate i da veruje da će ove godine biti prevaziđeni rezultati iz prošle, sa rastom izvoza više od 20 odsto.\nOna je konstatovala da je rastu bruto domaćeg proizvoda najviše doprineo sektor usluga - informacionih i komunikacionih tehnologija, turizma i saobraćaja i da se njihov rast očekuje i u sledećoj godini.\nSNS I SPS PODRŽAVAJU, OPOZICIJA NE VIDI RAZVOJ\nPoslanica i predsednica Odbora za finansije, Aleksandra Tomić (SNS) istakla je da će naprednjaci podržati budžet za iduću godinu koji, kako ističe, pokazuje tendenciju rasta standarda i cilj mu je ubrzani ekonomski razvoj.\n"Mi smo na osnovu rezultata videli da je prosečna plata prešla 500 evra, a 2013.godine je bila 320 evra. Minimalca će iduće godine biti 30.022 dinara što za nas predstavlja veliki rezultat konsolidacije", rekla je Tomić.\nŠef poslaničke grupe Socijalističke partije Srbije (SPS) Đorđe Milićević naveo je da će socijalisti podržati zakonski predlog, ocenjujući da je budžet dobro planiran, u definisanim i zacrtanim okvirima i da je zasnovan na pozitivnim ekonomskim pokazateljima.\n"Najvažnije je sačuvati teško stečena fiskalna dostignuća i podržati svaku inicijativu i podsticaj koji vodi ka rastu I razvoju. Penzije će rasti 5,4 odsto po švajcarskom modelu, koji je održiv, a prosečna plata u decembru će biti 500 evra", rekao je Milićević.\nDeo opozicije koji bojkotuje rad Skupštine, Predlog budžeta za 2020. komentarisao je na konferencijama za novinare u skupštinskom holu.\nSamostalni poslanik Zoran Živković (Nova) pohvalio je vladu što je budžet dostavila skupštini u predvođenom roku i što je na dnevnom redu samo ta tačka. On je novinarima rekao da je podneo 10 amandmana na predloženo rešenje budžeta sa osnovnom idejom da se novac bolje preraspodeli.\n"I dalje je ogroman iznos novca u 'tamnoj zoni' koja se zove usluge po ugovoru, imate ih kod svih korisnika budžeta . Taj iznos za 2019.godinu je bio 49 milijardi dinara, a za 2020. je povećan na 57 mliijardi dinara. To je ogroman novac i najveći deo amandmana je upravo da se iz taj novacprebaci za druge stvari kao što su zdravstvo, kultura, podsticaj razvoja preduzetništva kod mladih", rekao je Živković.\nPoslanik Miroslav Aleksić (Narodna stranka-SDS) smatra da je Srbija daleko od toga da ima razvojni budžet i da ulazi u zlatno doba.\n"Jedino mogu da pohvalim da je ovog puta ispoštovan budžetski kalendar i da je rasprava o budžetu jedina tacka na dnevnom redu,a budžet je neodogovran, netransprentan, predizborni i propagandni. Nemamo rast BDP-a, na zacelju smo u regionu već sedam godina i imamo neopravdano povećanje zarada u javnom sektoru samo zato da bi se ispunilo obećanje Aleksandra Vučića da će plate biti 500 evra", rekao je Aleksić.\nPoslanik Boško Obradović (Dveri) kaže da se vidi konstantan pad u izdvajanjima za kulturu, dok se uvećavaju sredstva za sudske troškove i taj iznos je isti koliko i budžet za Ministarstvo prosvete.\nStranka moderne Srbije smatra da je budžet pre svega nepravedan prema privatnom sektoru.\n"Javni sektor dobija 51 milijardu budzetskih darova kojima će optereriti sve poreske obvezenike, a privatni sektor će dobiti samo 13 milijardi dinara kroz rasterećernaj zarada. SMS smatra da je raspodela program fiskalne konslidacije urađena u korist javnog sektora, a privatni sektor koji bi trebalo da bude motor privrednog rasta dobija permalo", ocenio je poslanik Vladimir Đurić.\nbudžet Ana Brnabić Skupština Srbije


Srbi sa KiM pešice stigli do Rudnika, dočekao ih Ðurić - Studio B\nBeograd 5°C u 01:00\nSrbi sa KiM pešice stigli do Rudnika, dočekao ih Ðurić\nSrbi sa KiM pešice stigli do Rudnika, dočekao ih Ðurić Tanjug, Studio B\nObjavljeno: 15.04.2019. 17:09 Izmenjeno: 16.04.2019. 08:21\nSrbi s Kosova i Metohije, koji peške idu ka Beogradu na veliki narodni skup 19. aprila, kako bi podržali predsednika Vučića, stigli na Rudnik, gde ih je dočekao Marko Đurić.\nGrupa Srba sa Kosova i Metohije, koja je u petak krenula pešice ka Beogradu, kako bi prisustvovala skupu koji će biti održan 19. aprila u okviru kampanje „Budućnost Srbije“, stigla je na Rudnik, gde ih je dočekao direktor Kancelarije za Kosovo i Metohiju Marko Ðurić i preneo im poruku podrške građana Beograda i predsednika Aleksandra Vučića.\nÐurić je rekao da je na Rudnik došao kako bi Srbima sa KiM, koji pešače četvrti dan, preneo pozdrave građana koji im se dive, a koji će ih, kako kaže, raširenih ruku sačekati u Beogradu 19.aprila na skupu „Za budućnost Srbije“.\n„Čekamo njih kao kao što čekamo i celu Srbiju koja se bori za budućnost Srbije i koja želi da se o našoj zemlji odlučuje, a ne u stranim ambasadama i drugim centrima moći. Želimo da Srbijom upravljaju oni za koji će se boriti za KiM, za bolju ekonomsku budućnost i snažne i stabilne institucije“, naglasio je Ðurić.\nZahvalio je Srbima sa KiM koji ulažu ogromnu snagu i energiju da pošalju poruku da se, kaže, svi zajedno u Srbiji složno borimo za bolju.\nKako je rekao, Srbi sa KiM svojim podvigom pokazuju da su spremni da se bore za budućnost Srbije i da ne žele da otadžbinu prepuste onima koji su je razarali i pljačkali u prošlosti i potpuno zanemarili srpske nacionalne i državne interese, posebno na KiM.\n„Došao sam da im lično kažem da ih veoma poštujem i da im se divim jer znam da to nije nimalo lako i jednostavno. Prati ih loše vreme, kiša i vetar, svakog dana pređu između 25 i 40 km, danas im je jedna od najtežih deonica“, kazao je Ðurić.\nNenad Georgijev, jedan od 29 Srba sa KiM koji pešače do Beograda, zahvalio je Ðuriću što ih je obišao i dao snagu da nastave put kako bi 19.aprila bili u prestonici na skupu „Za budućnost Srbije“. „Želimo da podržimo predsednika Vučića koji vodi politiku da od Srbije stvori što jaču i ekonomski stabilniju državu i politiku koja je jedini garant opstanka i ostanka Srba na KiM“, rekao je Georgijev.\nSrbi sa KiM su prešli deonicu od Preljina do Rudnika, odakle su nastavili ka LJigu, a kažu da usput nailaze na podršku i gostoprimstvo u mestima kroz koja prolaze.


Liga 1: Remi Monaka sa Evijanom\nNaslov: Liga 1: Remi Monaka sa Evijanom Pet Nov 08, 2013 9:31 pm\nU prvoj utakmici 13. kola francuske Lige 1 Monako i Evijan su podelili bodove, a lider tabele PSŽ će u ovoj rundi ugostiti ekipu Nice.\nGostujući tim je poveo već u 20. minutu, Modu Sougu je progirao Danijela Vasa, dok je izjednačenje doneo Radamel Falkao sedam minuta kasnije.\nEkipa iz Kneževine je tako propustila priliku da se vrati na drugu poziciju, na kojoj će ostati Lil bez obzira na ishod meča sa Genganom.\nJedini neporaženi sastav u dosadašnjem delu Lige 1 je Pari Sen Žermen, koji će na svom terenu ugostiti Nicu, trenutno dvanaestoplasirani tim šampionata koji je u prethodna dva kola zabeležio poraze, od Bastije (1:0) u Bordoa (2:1).\nBez obzira na sigurne partije u domaćem prvenstvu, trener Parižana Loran Blan upozorava igrače da se ne sme ponoviti opuštenost u igri koja je rezultirala nerešenim rezultatom u duelu sa Anderlehtom u Ligi šampiona (1:1).\n„Svi oko nas govore da svaku utakmicu možemo da pobedimo bez velike borbe, ali u stvarnosti to nije tako. Želim da moji fudbaleri uvek daju najveći mogući napor u svakoj utakmici“, rekao je Blan.\nLil je do druge pozicije stigao pobedom u prošlom kolu nad direktnim rivalom, preskupim Monakom, a priliku za potvrdu dobre forme imaće u duelu sa desetoplasiranim Gengamom.\nOlimpik iz Marseja i dalje zauzima visoku petu poziciju, iako od 28. semptembra ne zna za pobedu, naređana su tri poraza, uz remi sa Renom u prošlom kolu. Sada im u goste dolazi poslednjeplasirani Sošo, što je jedinstvena šansa za izabranike trenera Elija Bopa da najave povratak u formu.\nBordo već nekoliko kola igra na visokom nivou, a deveta pozicija svakako nije odraz pravog kvaliteta tima Fransisa Žijoa, koji će pravi test imati protiv četvrtoplasiranog Nanta.\nParovi 13. kola Lige 1.\nMonako – Evijan\n17.00 PSŽ – Nica\n20.00 Bastija – Ren\n20.00 Gengan – Lil\n20.00 Lorijen – Rems\n20.00 Tuluz – Ažaksjo\n20.00 Valensijen – Monpelje\n14.00 Bordo – Nant\n17.00 Marsej – Sošo\nTabela: PSŽ 28, Lil 26, Monako 25, Nant 20, Marsej 18, ... ,Monpelje 13, Lorijen 10, Valensijen 8, Ažaksjo 7, Sošo 7.


Izvor: RTS, 22.Jan.2022, 21:23\nVanredni parlamentarni izbori i lokalni izbori u pojedinim mestima biće raspisani 15. februara, dok će predsednički izbori biti raspisani najverovatnije 2. marta, izjavio je predsednik Narodne skupštine Ivica Dačić. Dodao je nije praksa i nije za to da se izborni zakoni menjaju >> Pročitaj celu vest na sajtu RTS << pred izbore, ali se to sada čini jer je rezultat međustrančkog dijaloga i preporuka OEBS-a kako bi izbornim uslovima u Srbiji relativno svi bili zadovoljni.\n"Izborni zakoni se menjaju jer su rezultat dijaloga"Nije praksa i nisam za to da se izborni zakoni menjaju pred izbore, ali se to sada čini jer je to rezultat međustrančkog dijaloga i preporuka OEBS-a kako bi izbornim uslovima u Srbiji relativno svi bili zadovoljni, izjavio je u Leskovcu Ivica Dačić.\n"Međunarodna zajednica da obezbedi da Srbi glasaju na KiM"Međunarodna zajednica mora da obezbedi uslove da Srbi na KiM glasaju na sledećim izborima i da se ne ponovi situacija sa nedavnog referenduma, izjavio je u Leskovcu predsednik Narodne skupštine Ivica Dačić.\nBlic: Dačić: Raspisivanje parlamentarnih i lokalnih izbora 15. februara\nLuftika.rs: Dačić: Raspisivanje vanrednih parlamentarnih izbora 15. februara


Praksa na polju ljudskih prava – 2011. godina\nMreža Odbora za ljudska prava u Srbiji CHRIS tokom 2011. godine, realizovala je drugi po redu jednogodišnji projekat “Praksa na polju ljudskih prava”. Donator: Open Society Instituta iz Budimpešte U okviru realizacije ovog projekta sprovedeno je istraživanje o položaju etničkih i nacionalnih manjina, njihova pravna i socijalna zaštita u Srbiji. Istraživanjem je ispitan rad različitih […]\nZahvaljujući podršci Open Society Instituta iz Budimpešte, Mreža Odbora za ljudska prava u Srbiji CHRIS realizuje druge godine za redom projekat ” Praksa na polju ljudskih prava”. U okviru realizacije ovog projekta sprovodi se istraživanje o položaju etničkih i nacionalnih manjina, njihova pravna i socijalna zaštita u Srbiji. Istraživanje sprovodi Igor Zmitrovich, stručni saradnik Mreže […]\nPraksa na polju ljudskih prava – sastanak sa direktorkom Udruženja “Osvit”\nPraksa na polju ljudskih prava – sastanak sa predstavnicama “Ženskog prostora” iz Niša


Izvor: Radio Televizija Vojvodine, 07.Maj.2021, 21:22\nOko 60 migranata iz Avganistana među kojima su žene, deca i starije osobe nakon više od 20 dana lutanja stiglo je iz pravca Crne Gore u Goražde.\nNavodno su iz Albanije prešli u Crnu Goru, a potom u BIH, te nakon dužeg hodanja šumama stigli do Goražda.\nTrenutno se nalaze pred kancelarijom Odeljenja za strance u krugu MUP-a BPK Goražde.\nKako je za Klix.ba rečeno u MUP-a BPK Goražde među migrantima je 22 maloletne dece. Umorni i izgladneli čekaju da ih službenici Odjela za strance evidentiraju te ih proslede u prihvatni centar u Hadžićima, navodi portal.\nU Goraždu ne postoji prihvatni centar, procedura za ovu populaciju je takva da se migranti evidentiraju, a potom upute u Azilantski...\nOko 60 migranata iz Avganistana među kojima su žene, deca i starije osobe nakon više od 20 dana lutanja stiglo je iz pravca Crne Gore u Goražde...Navodno su iz Albanije prešli u Crnu Goru, a potom u BIH, te nakon dužeg hodanja šumama stigli do Goražda...Trenutno se nalaze pred kancelarijom Odeljenja...


Policajci učili mališane kako da se ponašaju u saobraćaju - juGmedia\nLESKOVAC – Deca iz leskovačkog vrtića „1001“ radost odslušala su danas predavanje o bezbednosti i ponašanju u saobraćaju od strane samih policajaca.\nEdukacija za bezbednost dece u saobraćaju organizovala je sama predškolska ustanova „Vukica Mitrović“ u saradnji sa Policijskom upravom Leskovac.\n„Na ovaj način mlađe generacije se od malih nogu obrazuju tako da rastu nove generacije vozača koji će biti bezbedni, koji će poznavati propise i koji će biti svesni značaja poštovanja propisa za bezbedno učešće u saobraćaju„, rečeno nam je u policiji.\nPrema njihovim rečima, iz godne u godinu rezultati ponašanja dece su sve bolja i značajnija.\nOko 500 mališana iz leskovačkih vrtića će učestvovati u ovoj akciji koja će se nastaviti i narednih dana.\nLESKOVAC – Gradski većnici usvojili su danas Program razvoja grada sa akcionim planom od 2015. do 2020. godine, koji je izrađen u okviru Programa EU EXCHANGE 4. (više…)\nLESKOVAC – Polaganjem venaca i minutom ćutanja danas je odata pošta poginulim putnicima od NATO projektila u vozu koji je prolazio preko železničog mosta nedaleko od Grdelice. (više…)\nKatarina Živković iz Pirota među 12 najboljih na konkursu EU PRO\nRad učenice četvrtog razreda Ekonomske škole iz Pirota Katarine Živković, izabran je među 12 najboljih likovnih radova i nalazi se na kalendaru EU PRO za narednu godinu. (više…)\nDrvo, voda, kamen, cveće, zaboravljeni predmeti predaka, kućice nalik na brvnare, muzika, piće, tancanje, pljeskavice i ražanj i užurbani konobari sa prepunim ovalima i mirisima specijalteta leskovačkog roštilja i pečenja, atmosfera je u najmlađem restoranu…\n07.06.2016. u 15:24\nSuper je to ali i sami roditelji moraju da edukuju svoju decu dajuci im primer u praksi. Nadlezni bi trebalo da neprestano rade na odrzavanju signalizacije a ne da se slade kad vozac plati kaznu jer je, recimo, presao preko pune linije koja se ne vidi dobro i usao u Moravsku ulicu kod Eko pumpe. A plus ni znaka za zabranjeno skretanje u levo nema. Aha, secam se to je jos jedan, ali bedan, nacin da se puni drzavni budzet. Dakle, i deca ce sve bolje i lakse razumeti ako je signalizacija jasna.\n07.06.2016. u 15:47\nPrvo nek pocnu oni da postuju saobracajne propise pa onda nek uce druge.\nProtesti se šire i na Vranje...\nProtestna šetnja “1 od 5 miliona” protiv režima predsednika…


Dve godine nakon najave niški aerodrom dobija turistički info-centar - Novosti - Turistički svet\nDve godine nakon najave niški aerodrom dobija turistički info-centar\nIako je do kraja marta 2017. godine niški Aerodrom "Konstantin Veliki" trebalo da dobije mesto na kome će se putnici informisati o turističkoj ponudi, smeštaju i istoriji Niša, iz Turističke organizacije najavljuju da će njihov Info-centar početi sa radom danas.\nSkoro dve godine je prošlo od najave direktora TON-a Uroša Parlića da će na niškom aerodromu početi da radi Info-centar. Putnici pak mesecima nemaju prostor na aerodromu na kome mogu da dobiju informacije o tome šta da posete u Nišu, ali ni informacije o istoriji grada i smeštaju.\nKoordinatorka TON-a Milena Milijić Stanković kaže da je to zato što je "problem pravio tadašnji direktor".\n- Iz redova zaposlenih se prebacuju radnici na aerodrom i sve je isto kao i ranije što je najavljeno - kazala je koordinatorka TON-a.\nPodsetimo, direktor niške Turističke organizacije je 2017. najavio da se adaptira prostor na Aerodromu "Konstantin Veliki" koji će biti namenjen za Info-centar TON-a i da se pravi nameštaj kojim će prostor biti opremljen, a tada je rekao da postoji saglasnost za to i da će početi da radi do kraja marta te godine.


U Vrbasu otvoren 51. Festival poezije mladih » Sinhro.rs\nU Vrbasu je otvoren 51. Festival poezije mladih. Ove godine je sa deset neobjavljenih pesama na festival konkurisalo 96 pesnika mlađih od 27 godina.\nNajznačajnija poetska manifestacija u našoj zemlji za pesnike mlađe od 27 godina otvoren je u Vrbasu 51. put. Na konkurs Festivala poezije mladih ove godine pristiglo je 96 rukopisa iz naše zemlje i regiona, a stručni žiri je odabrao deset finalista. Goran Labudović, jedan od članova žirija, kaže da je poetika mladih pesnika raznolika.\n“Mladi pesnici se kreću po tragu svjih starijih kolega. Odmah se vidi koji mladi pesnik čita i da li to na njega deluje inspirativno, koliko sebe pronalazi u tome i koliko neguje vlastiti stil. Mi kao žiri ocenjujemo sve to. Koliko ima ili nema poezije u njihovim pesmama i da li će se iz toga razviti nešto,” prokomentarisao je Labudović.\nPrvo poetsko veče posvećeno je pobednicima i učesnicima festivala od osnivanja do danas. Đorđo Sladoje, pobednik Festivala poezije mladih 1975. godine rekao je da je do sada na Festivalu svoje pesme čitalo više od pet hiljada mladih pesnika.\n“Svako ko je nastupio na ovom i na bilo kom drugom Festivalu, kao i pisao pesme, sigurno je ostao i duhovno bogatiji i plemenitiji”.\nKnjiževnica Emsura Hamzić je dodala da je Vrbas već pet decenija simbol poezije mladih.\n“Zaista je neverovatno da negde puna sala, oko 120 gledalaca, gleda i sluša mlade, nepoznate, pesnike, kako je to u Vrbasu kada je finalno veče festivala poezije mladih. To je zaista neverovatno,” istakla je Emsura Hamzić.\nTokom pet dana trajanja manifestacije održaće se brojne književne večeri, tribine i jubilarna 45. Paleta mladih. Selektor ovogodišnje Palete mladih je Milan Đurić, direktor srpskog-kulturnog centra u Budimpešti, koji je ranijih godina i sam bio učesnik.\nPročitajte i Jovan Jovanović Zmaj – najveći porodični pesnik u srpskoj književnosti\n“Paleta mladih ima dugu i bogatu tradiciju i još uvek traje. Mislim da je to i jedan od najvažnijih skupova mladih likovnjaka svih grana i izuzetna mi je čast što sam ove godine odabran da budem selektor i pred nama je velika odgovornost,” rekao je Đurić.\nFinalno veče održaće se u subotu, 25. maja, kada će se predstaviti deset mladih pesnika, a četvoročlani stručni žiri na čelu sa Perom Zubcem proglasiće pobednike 51. Festivala poezije mladih.\nPrevious Article Srpski PEN centar: Marginalizacija vrhunske kulture ne sme ostati prećutana\nNext Article Valentajnovi: Rođena pod srećnom zvezdom – recenzija


ŠABAČKO GRADSKO UDRUŽENjE PENZIONERA U NOVU GODINU UŠLO SA NOVIM IZAZOVIMA – Podrinske\nŠABAČKO GRADSKO UDRUŽENjE PENZIONERA U NOVU GODINU UŠLO SA NOVIM IZAZOVIMA\nu Steva Matić\nBriga o siromašnim najvažnija\nDelovanje Gradskog udruženja usmereno na maksimalnu pomoć i zaštitu najsiromašnijih penzionera skrajnutih na margine svakodnevice Počelo prijavljivanje za nabavku drva i uglja za sledeću zimu Društvene aktivnosti bez pauze i zastoja Ko naručuje istraživanja i čemu i kome ona služe\nIspraćena je izuzetno teška 2015. i sa velikom neizvesnošću dočekana Nova 2016. godina. Kakva će biti, teško je reći, te se čak ni najpoznatiji ekonomski prognostičari ne usuđuju da pouzdano kažu, a i profesionalni „prodavci“ magle, političari, sve češće govore ezopovskim jezikom! Zato običnom čoveku ne preostaje ništa drugo nego da se greje nadom i svakodnevno „umiva“ optimizmom da će ove godine biti bolje nego prethodne.\nOptimizam je uliven sa najvišeg i najodgovornijeg mesta u državi, i šta je činiti nego, nošeni obećanjima, verovati da će do boljitka doći, makar on bio lak i jedva primetan. Samo, što i takvom teško je otkriti korene, jer najavljeno zapošljavanje od par hiljada radnika u Srbiji teško da može pokriti sva radna mesta koja će se ugasiti, po zahtevima zapadnih nalogodavaca.\nNo, višu politiku ostavimo onima koji su od naroda na izborima dobili poverenje i plaćeni su da je vode, da bi nas, srećne i zadovoljne, uveli u Evropsku uniju. To jest, ako se Unija pre toga ne bude raspala, što nagoveštava i profesor Filozofskog fakulteta u Beogradu dr Miodrag Zec: „Stići ćemo na brakorazvodnu parnicu, ili na sahranu!“\nPoznati profesor, koga odavno nismo videli na TV ekranima niti njegove poruke mogli da pročitamo u dnevnim ili drugim novinama, kao poznavalac evropskih pa i ekonomskih (i političkih) prilika na globalnom nivou, svoju prognozu je utemeljio na više argumenata, o kojima smo u ovim novinama pisali, ali kao o mišljenjima svetskih eskperata upravo iz zapadnih zemalja: Remzija Klarka, Šin Džervezija, Nađe Tešić, Sare Katalinoto, Džozefa Juskaitisa, Sare Flaunders, Ričarda Bekera i drugih.\nAli, zato je profesor Zec, ne bez rezignacije primetio: „Kod nas sigurno idu najgori na najvažnije funkcije. Došli smo dotle da jedino ima smisla lepiti plakate i biti političar. Danas nastavnice i profesorke nemaju zube, deca ih tuku, pa smo, rušeći obrazovni sistem, srušili temelj na kojem počiva ovo društvo! Ipak, to nam nije uradila Evropa nego smo sami sebi to učinili!“\nProfesor, naravno, nije rekao da je i to po ugledu na Evropu. Valjda se to, nekako, podrazumeva.\nDa je profesor Zec „vidovit“ potvrđuju poslednji nagoveštaji koji stižu upravo iz Evrope. Neke zemlje koje su učestvovale u stvaranju Unije, počele su da se kolebaju. Neće, više, da prepuste vođenje svojih država onoj koja je u dva svetska rata htela oružjem da ih pokori…\nI dok se tek začinje „gužvanje“ na međunarodnom planu, Gradsko udruženje penzionera u Šapcu ušlo je u ovu godinu odlučno da maksimizira svoje aktivnosti, kako bi svome članstvu, ako ne olakšalo, ono svakodnevne životne teškoće učinilo podnošljivijim.\nPotpisalo je ugovor sa „Srbija-šumama“ u Beogradu o nabavci hiljadu i pet stotina, kako šumarski inženjeri kažu: prostornih (a narod govori kubnih) metara drva sa Cera i Iverka, bukovine, cerovine i grabovine. Ugovoreno je i blizu hiljadu tona sirovog i sušenog uglja iz „Kolubare“ kao i nešto više od tristotine tona kvalitetnog uglja iz Kostolca. Ako bude potražnje, Udruženje će za penzionere nabaviti i potrebne količine kaloričnog uglja iz Banovića ili iz Stanara u Republici Srpskoj. Tako će Udruženje doprineti smanjenju briga svome članstvu koje nema neke druge izvore grejanja: daljinsko, gas, električna energija i slično.\nBriga Udruženja o penzionerima ovim se ne isrpljuje. Naprotiv, ono će i u 2016. kao i u minuloj godini omogućiti da svi članovi koji zažele odu na banjsko-klimatska lečenja pomoću pozajmice od 24.500 dinara na sedmomesečnu beskamatnu otplatu. Lane je pozajmicu (is)koristilo 280 penzionera, ali će ove godine taj broj, kako se čini, biti znatno veći. Ovakav zaključak izvodimo iz neobično povećanog interesovanja, pre svega siromašnih, ali i penzionera sa fakultetskom spremom kojima su primanja zakonski smanjena.\nDokle će smanjenje biti primenjeno, više niko ne govori, iako na penzionerskim čekovima piše: privremeno. Postoji opravdana bojazan da se ta reč ne preformuliše u „trajno“, a da li će se to dogoditi, zavisi najviše od onih kojima su penzije smanjene (da ne kažemo otete). To će sigurno postati realnost ako i dalje ne budu imali poverenje u Partiju ujedinjenih penzionera Srbije, nastalu upravo zbog zaštite penzija i brige o svima koji su ih zaradili u svome radnom veku. Ohrabrenja u jačanje ove Partije, međutim, stižu iz svih krajeva Srbije i, ako je verovati agencijama koje istražuju javno mnjenje, gotovo nijedna politička stranka ili Partija ne beleži takav (blag) rast kao PUPS. S obzirom da ta istraživanja naručuju druge stranke, očekivati je da je rast PUPS-a i veći, pogotovu ako nije nepoznato da je njegov predsednik Milan Krkobabić, na čelu najuspešnijeg javnog preduzeća, direktor Pošta Srbije, koje je ostvarilo u 2015. godini više od tri milijarde čiste dobiti!\nRast ove Partije u Šapcu se gotovo udvostručio u poslednje dve godine. Posebno je interesantno što joj sve više prilaze fakultetski obrazovani kadrovi, tako da je u ovom trenutku u Gradskom odboru skoro polovina sa fakultetskom diplomom (19), a i ostali su poznati društveni radnici, trgovci, napredni poljoprivrednici. Svoje vrednosti sigurno će tek pokazati na predstojećim lokalnim izborima, koji će uskoro biti raspisani.\nGradsko udruženje i profesorka Danijela Šerbula će i ove godine organizovati više izleta i poseta kulturno-istorijskim spomenicima i znamenitim mestima u bližoj i daljoj okolini. Planirano je da penzioneri vide Kustendorf neprevaziđenog režisera Emira (Nemanje) Kusturice, i provozaju se „Ćirom“ „egzotičnom“ šarganskom osmicom.\nSekcija prosvetnih radnika prirediće više književnih i poetskih susreta, promocija i prikaza novih knjiga, romana, priča, pripovedaka, aforizama, dok će Sekcija za zdravstvo, kao i lane, obezbediti nekoliko poznatih lekara-specijalista da održe predavanja ili najsavremenijim aparatima pregledaju penzionere, koji za to budu izrazili želju.\nPrvu sekciju vode profesorke u penziji Svetlana Žegarac i Bosa Krsmanović, dok je druga povrena primarijusu doktoru Dragutinu Markoviću.\nSekcija za socijalni rad sa predsednicom Živankom Gmitrić, koja se dvadeset godina nalazila na čelu Gerontološkog centra, uz poklon paketiće i novčanu pomoć za nabavku lekova za Božićne praznike, planirala je sredstva i za Uskršnje praznike, kao i za mesec solidarnosti sa starim licima, oktobar. Prošle godine za ove namene Gradska uprava je izdvojila 240.000 dinara, a u Udruženju veruju da će u 2016. godini taj iznos biti makar udvostručen, s obzirom na povećano osiromašenje penzionera.\nŠahovska sekcija će, kao i svake godine, organizovati svakodnevna takmičenja i turnire svakog prvog utorka u mesecu, a verovatno će učestvovati i na turnirima na koje budu pozvani. Sekciju vodi profesor Gligorije Simonović.\nSekcija penzionisanih radnika MUP i predsednik Živojin Galonić, kako je najavljeno, imaće više susreta sa kolegama iz drugih gradova u Srbiji, a moguće je da će „skoknuti“ i u susedne Mađarsku i Rumuniju, dok je Sekcija za rad na selu koju vodi nastavnik Darinka Rajičić onemogućena u većim aktivnostima, zbog oduzetih prostorija za rad penzionera u Prnjavoru, kojih je oko devet stotina. Ostaje nada da će prostorije biti vraćene Mesnoj organzaciji penzionera.\nAko se ima u vidu da se svake sedmice četvrtkom i subotom, u Udruženju penzionera održavaju igranke, na kojima učestvuje i po sedameset i više pripadnika tako zvanog „trećeg doba“, nije teško zaključiti da je Udruženje ispunjeno raznovrsnim aktivnostima, koje doprinose lakšem podnošenju starosti.


Gojković u Kini posetila korporaciju ZTE - Studio B\nGojković u Kini posetila korporaciju ZTE\nGojković u Kini posetila korporaciju ZTE Tanjug\nEkonomijaEkonomija Pocetna 26. 11. 2017. 10:24:13\nPredsednica Narodne skupštine Maja Gojković započela je danas zvaničnu posetu Kini posetom ZTE korporaciji za telekomunikacionu opremu i sisteme u Pekingu i razgovorom sa potpredsednikom kompanije Alanom Linom.\nPredsednica parlamenta je pozvala rukovodstvo kompanije da razmotre mogućnosti još većeg prisustva u Srbiji i intenziviranje aktivnosti na planu informacionih tehnologija i pozdravila plan učešća kompanije u projektu izgradnje brze pruge Beograd-Budimpešta.\nGojković je zahvalila i na tome što je ZTE korporacija bila jedna od prvih koja je Srbiji uputila pomoć tokom poplava 2014. godine.\nGojković je na sastanku sa rukovodstvom korporacije, jedne od vodećih inovatora u svetu, razgovarala o njihovim planovima razvoja, kao i planovima poslovanja u Srbiji.\nIstakla je da je od izuzetnog značaja za Srbiju da kompanija nastavi sa ambicioznim planom poslovanja u našoj zemlji.\nGojković je rekla da je impresionirana rezultatima kompanije i vizijom razvoja u bdućnosti i izrazila zadovoljstvo da je Srbija jedna od 160 zemalja u kojoj korporacija posluje.\nPrema njenim rečima, potpisivanjem više sporazuma, poput memoranduma o razumevanju i saradnji sa Ministarstvom trgovine, turizma i telekomunikacija, kao i Ministarstvom odbrane, napravljena dobra osnova za dalji razvoj i produbljivanje saradnje i u drugim oblastima.\nPotpredsednik kompanije Alen Lin je rekao da kompanija posluje u 160 zemalja, i da se u velikoj meri oslanja na domaće inženjere, što je slučaj i sa Srbijom.\nOn je naglasio da će razmotriti dodatne mogućnosti poslovanja u Srbiji u izgradnji i modernizaciji, navodi se u saopštenju iz parlamenta.\nPredsednica Parlamenta Srbije u zvaničnoj poseti NR Kini boravi na poziv predsednika Stalnog odbora Svekineskog narodnog kongresa Džanga Deđijanga, sa kojim će se sastati sutra.


Uspeh petlića Sloge - JuGmedia\nMali fudbaleri Sloge iz Leskovca ostvarili su veliki uspeh u nacionalnom kup takmičenju za dečake rodjene 2012. i mladje. U grupnoj fazi savladana je ekipa Popovca rezultatom 2-1 odigrano nesreseno 2-2 protiv ekipe Filip-Filipovic i porazeni su i 3-0 od Atletika, sto je bilo dovoljno da kao drugi u grupi prodju u cetvrtfinale.\nU četvrtfinalu Sloga je bila bolja od Jagodine 1:0 ali je u polufinalu izgubila 3:1 pa se u borbi za treće mesto susrela sa ekipom Zaječara i ostvarila ubedljivu pobedu 3:0 i zauzela treće mesto od 22 ekipe koliko je učestvovalo u ovom takmičenju.\nTrener Dejan Jocić istice da je zadovoljan uspehom i borbenošćcu svojih učenika i najavljuje nove uspehe.\nU ekipi Sloge istakli su se Ognjen Jocić sa tri, Novak Stoiljković i Mihajlo Pavlović sa po dva i Ognjen Markovic sa jednim pogotkom.


CESID: Treba utvrditi porijeklo glasačkih listića - Radio Slobodna Evropa\nPetak, 24. maj/svibanj 2013, 05:07 CET\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Pojma nema, a svira Sjećanje na budućnost Protest prosvjetnih radnika u Sarajevu Sedmica u slikama: 12.- 18. maj 2013. Stranica TV LibertyRSE na YouTube-uFoto galerijeVideo Vijesti CESID: Treba utvrditi porijeklo glasačkih listića Printajte Veličina slova - + 10.05.2012 Izvršni direktor Centra za slobodne izbore i demokratiju (CESID) Marko Blagojević izjavio je da ako se pokaže da su naprednjaci danas pokazali autentične biračke listiće, postoje razlozi da organi koji se bave sprovođenjem krivičnog zakonodavstva utvrde porijeklo tih listića.\n"To više nije izborni prekršaj, ili izborna nepravilnost. Radi se o krivičnom djelu za koje je predvidjena kazna zatvora u trajanju do tri godine", rekao je Blagojević Tanjugu.\nOn je dodao da na osnovu onoga što su saopćili Tomislav Nikolić i Aleksandar Vučić, nije moguće zaključiti u kojoj fazi izbornog procesa se navodna krađa dogodila - da li na samom biračkom mjestu, tokom transporta ili u nekom drugom trenutku poslije zatvaranja biračkih mjesta.\nIzbor urednika Beograd i Priština Postignut načelni dogovor o primeni sporazuma iz Brisela Reakcije u Srbiji Sveti Njegoš po Amfilohiju Reakcije na Kosovu Srbija nema nadležnost nad Trepčom Bosna i Hercegovina FBiH u ćorsokaku: Opstrukcije, blokade i pad prihoda Crna Gora Godišnjica nezavisnosti: Nagomilani problemi i otrežnjenje NajčitanijeDa li je Beograd otpisao Dodika? (3186)Očekuje se otkrivanje masovnih grobnica u Srbiji (1151)Sveti Njegoš po Amfilohiju (1076)Zašto bebe u skoro svim zemljama svijeta kažu "mama" (1056) Lucić: Ko to kaže, ko to laže, Mala Azija je mala... (853) Brisel: Postignut načelni dogovor o primeni sporazuma, na potezu vlade (799) Reakcije na Kosovu: Srbija nema nadležnost nad Trepčom (783)Štiks: Subverzivne poruke iz Zagreba (726) Putovanje bh. građana u Hrvatsku: Biometrijski pasoš, lična karta ili viza (652)Lokalni izbori u Hrvatskoj: Zatvorena birališta (647)Najčešće poslanoSveti Njegoš po AmfilohijuSomun na godišnjicu prijema u UN: BiH nije dobila šansu da se razvija normalnoOčekuje se otkrivanje masovnih grobnica u Srbiji Pravoslavne crkve u borbi protiv modernizacije i sekularizacijeNajviše komentaraDa li je Beograd otpisao Dodika? (88)Skupština Vojvodine usvojila deklaraciju (25)Sveti Njegoš po Amfilohiju (23)Štiks: Subverzivne poruke iz Zagreba (13)Vestervele u Beogradu: Datum zavisi od implementacije sporazuma (10)Virus pasivnosti među mladima u BiH (10)FBiH u ćorsokaku: Opstrukcije, blokade i pad prihoda (10)Šaškor: Vlast slabija, opozicija jača (9)Brisel: Postignut načelni dogovor o primeni sporazuma, na potezu vlade (8)Bh. političari rekorderi u neradu i platama (7)Najgledanije Pojma nema, a svira Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada SAD: Desetine žrtava u naletu tornada Brutalno ubojstvo u Londonu Dvije škole, pamet jedna Minerali iz Trepče Sjećanje na budućnost Protest prosvjetnih radnika u Sarajevu Produkti i uslugePodkastRSSPretplataMobilni telefon RSE


Albanski nacionalni tim traži da napiše istoriju na turskom tlu | Radio Tirana International\nIgra se za evropsku kartu, ali u azijskom delu Istanbula. Stadion odreda Fenerbahče otvara vrata dvoboju koji je privukao pažnju ne samo turske reprezentacije koji vodi grupu zajedno sa Francuskom, vec i albanskog Edija Reja, koji je nekoliko nedelja Islandu dao nekoliko zanimljivih nijansi. 10 duela prisjeća se daleko i bliske istorije u kojoj je Albanija mogla osvojiti zvanični meč samo jednom u ranim 1970-ima zbog evropskih izazova nokautom, dok su ostala tri dvoboja osvojila crvene samo u mirnodopsko vrijeme ili više jednostavan u sportskom jeziku, u prijateljskim utakmicama.\nPoslednja u dugoj sagi između dve ekipe je ovogodišnji izazov u „Loro Borici“, gde je ekipa Senola Gunesa Panuccijevom timu pružila pravu fudbalsku lekciju tako što je na neki način označio kraj italijanskog trenera koji ironično , započeo je albansko putovanje upravo luksuznom pobedom u prijateljskoj utakmici sa Turskom u Antaliji.\nMeđutim, 11. oktobra skoro nema susreta sa mračnim maršom Albanije. Tim je dobio novu krv sa specijalnim trenerom, samopouzdanjem i jasnom filozofijom igre. Uoči teškog oklopa Bosforskih zvezda, Albanija reklamira poniznost grupe koja se brine za planine koja mora preći u neprijateljsko skrovište. Razlika u šest tačaka između dva tima u ovom eliminacionom formatu izgleda neodoljivo i možda nije bezobrazna u tome kako su stvari krenule, ali za jednu noć Istanbul može govoriti albanski, a ako se to dogodi onda tok istorije može se promeniti jednom zauvek. Ovo nije obračun Davida i Golijata, to je samo fudbalska utakmica u kojoj mladi trener Albanije Sada, jednom nogom preko granice od 74 godine, ima mnogo toga da proda, pre svega poniznost i žrtvu, dva kvaliteta koja se nisu odrazila ni na jednom ćelija grupe Christian Panucci.\nU petak u 20:45, Albanija stiže na veoma važnu stanicu. Želja da poljuljamo temelje istorije i malo sreće možda je dovoljna da ponovo otvorimo pitanje koje je, činilo se, nedostajalo, kvalifikaciju.\nPrevious: DSK načelno pristao na koaliciju sa Samoopredeljenjem\nNext: ” Balkanlar’da Shengen ” girişimi ilan edildi. Rama, Vuçiç ve Zaev basın toplantısı düzenledi\nAlbanija prema konačnom otvaranju\nCOVID 19, 26 novih slučajeva u Tirani


U Zagajici održan "Letnji turnir u malom fudbalu" - Radio televizija Pančevo\n3. avgusta 2018. 3. novembra 2018. 0592\n“Letnji turnir u malom fudbalu” ponovo je nakon 12 godina organizovan u Zagajici.”Letnji turnir u malom fudbalu” ponovo je nakon 12 godina organizovan u Zagajici.\nFinalna utakmica između ekipe “Stampedo” iz Straže i ekipe “Nešini drugari” iz Vršca odigrana je sinoć, a njoj je prethodila revijalna utakmica za 3. mesto između ekipe “Prosto najbolji” iz Uljme i ekipe “Vukovi” iz Zagajice.\n– Savet Mesne zajednice Zagajica uspeo je tokom prošle godine uz pomoć grada Vršca da obezbedi reflektore tako da su posetioci nesmetano mogli da prate igru. Završna utakmica bila je izuzetno zanimljiva za sve ljubitelje fudbala, sve ekipe koje su se prijavile pokazale su zavidan kvalitet igre, pa se nije moglo predvideti ko će doći do finala. Svi susreti imali su odličnu posećenost, a odlučivali su detalji, rekao je za portal eVršac predsednik saveta MZ Zagajica Milan Radovanov.\nDrugo mesto pripalo je ekipi “Nešini drugari” iz Vršca, treće mesto osvojila je ekipa “Vukovi” iz Zagajice.\nČlan Gradskog veća za sport i omladinu Boban Bogosavljević, uručio je pehar najboljoj ekipi “Stampedo” iz Straže i tom prilikom se zahvalio članovima Saveta Mesne zajednice na odličnoj organizaciji kao i posetiocima ovog turnira koji ima za cilj promociju razvoja sporta i turizma u našim selima.\n– Organizacija turnira je bila odlična, i želeo bih ovom prilikom da se zahvalim brojnim prijateljima koji su pripomogli jednim delom da ovaj turnir u malom selu bude na zavidnom nivou, rekao je član veća zadužen za ruralni razvoj Slaviiša Maksimović.\nSamoška fijakerijada zakazana za nedelju, Čilaši očekuju brojne goste


DANAS je na području Srbije veoma toplo sa najvišom temperaturom od 35 do 38 stepeni, lokalno i do 40 stepeni, objavio je Republički hidrometeorološki zavod (RHMZ).\nDo podneva najviša temperatura u Srbiji izmerena je u Nišu, gde je bilo 40 stepeni, u Kragujevcu je bio 39, dok je u Beogradu, Kraljevu i Prištini izmereno 38 stepeni.\nTemperatura Negotinu iznosila je 37 stepeni, u Novom Sadu živa u termometru pokazivala je 36. podeok, dok je u Loznici izmereno 35 stepeni, koliko je bilo i na Paliću.\nNajniža temperatura od 26 stepeni izmerena je na Kopaoniku.\nRHMZ je saopštio da se od petka do ponedeljka očekuje promenljivo oblačno i nestabilno sa čestom pojavom kiše, pljuskova i grmljavine.\nLokalno se očekuje veća količina padavina i kratkotrajna pojava grada.\nvremenska prognoza vreme u Srbiji vremenska prognoza danas velike vrućine vrućine u Srbiji


Kuća srušena u zemljotresu koji je pogodio Avganistan 22. juna 2022.\nSamit EU – U Briselu 23. juna počinje dvodnevni samit Evropske unije na kojem se očekuje da Ukrajina i Moldavija dobiju status kandidata za članstvo u EU. Prema nacrtu zaključaka samita, šefovi država i vlada članica prvi put nakon dužeg vremena potvrdiće "nedvosmislenu posvećenost perspektivi članstva Zapadnog Balkana u EU, te će pozvati na ubrzanje procesa pridruživanja".\nBugarskoj vladi izglasano nepoverenje – Bugarskoj vladi liberalnog premijera Kirila Petkova 22. juna je izglasano nepoverenje u parlamentu, čime je zemlja ušla u novu političku krizu posle tri izbora prošle godine.\nNajmanje 1.000 žrtava zemljotresa u Avganistanu, oko 1.500 povređenih – Najmanje 1.000 ljudi je poginulo u zemljotresu magnitude 6,1 koji je pogodio Avganistan, kazao je talibanski zvaničnik.\nAmnesty International proglasio rusku umetnicu zarobljenicom savesti – Uhapšenu rusku umetnicu Aleksandru Skočilenko, koja je u prodavnicama etikete s cenama menjala informacijama o invaziji na Ukrajinu, Amnesti internešnal je proglasio zatvorenicom savesti, zahtevajući njeno momentalno i bezuslovno puštanje na slobodu.\nNa Zapadnom Balkanu više od polovine kineskih investicija u Evropi – Ekonomska nerazvijenost i smanjeni demokratski kapaciteti, kao i rezervisanost i nedovoljno prisustvo Evropske unije i SAD omogućili su Kini da se pozicionira kao važan faktor na Zapadnom Balkanu, ocenjeno je na predstavljanju studije Digitalnog forenzičkog centra o kineskom prisustvu i uticaju u regionu. U analizi se konstatuje da Balkan predstavlja odskočnu dasku i most za značajnije ekonomsko prisustvo Kine u Evropi.\nU Svaka marama ima svoju priču pročitajte o inicijativi da žene poklone maramu u znak sećanja na genocid u Srebrenici.\nFinansijska dobrodošlica u Srbiji za visoko plaćene poslove – Olakšice domaćim i stranim poslodavcima u Srbiji koji će zaposliti radnike iz inostranstva s platom od minimum 300.000 dinara (oko 2,5 hiljade evra) – jedna je od najnovijih mera Vlade Srbije. Nije, međutim, do kraja jasno ko su radnici na koje se mera odnosi.\nSkoplje ne može lako da se izvuče iz bugarskog veta – Iznenađujuća inicijativa francuskog predsedavanja Evropskom unijom za okončanje dvogodišnjeg spora Bugarske i Severne Makedonije oko zajedničke kulture uoči ovonedeljnog evropskog samita visi u vazduhu, ističući regionalne animozitete i neizvesnost s rizikom od dalje erozije vere u EU.\nUpozorenja na širenje sumpor-dioksida iz BiH i Srbije – Ekolozi iz regiona u pismu upućenom liderima Evropske unije i Zapadnog Balkana, uoči samita EU u Briselu, na kojem će jedna od tema biti moguće investicije u "zelenu" transformaciju – poručili su da se ne poštuje strategije koje su države potpisale u vezi s rešavanjem problema klimatskih promena.\nNetanjahu se priprema za povratak na narednim izborima u Izraelu – Bivši izraelski premijer Benjamin Netanjahu posle raspada koalicione vlade mogao bi da se vrati na vlast posle godinu dana. Iako ankete pokazuju da ima velike šanse da osvoji najviše glasova, Netanjahu je polarizujuća figura i nije izvesno da će moći da okupi dovoljno partnerskih stranaka za formiranje vladajuće koalicije, pišu svetski mediji.\nPogledajte i foto galeriju 'Ostali smo bez municije': Sa fronta u južnoj Ukrajini. Kako ruske snage napreduju dublje u region Donbasa, ukrajinski predsednik Volodimir Zelenski ponovio je poziv zapadnim zemljama da ubrzaju isporuke oružja.